text:
>> The season of Easter
Amasomo yo ku cyumweru, icyumweru cya 6 cya Pasika, C
Isomo rya mbere : Intu 15, 1-2.22-29
Ibyakozwe n’Intumwa
1Abantu bamwe bavuye muri Yudeya, baza bigisha abavandimwe bo muri Antiyokiya bati “Niba mutigenyesheje uko Musa yabitegetse, ntimushobora gukizwa.” 2Nuko havuka amakimbirane n’impaka zikomeye kuri Pawulo na Barinaba bavuguruza abo bantu; ni ko kwemeza ko Pawulo na Barinaba hamwe n’abandi bo muri bo, bajya i Yeruzalemu kureba Intumwa n’abakuru b’ikoraniro, bakabagisha inama kuri icyo kibazo.
22Ubwo byose bamaze kubyumvikanaho, Intumwa n’abakuru b’ikoraniro biyemeza kwitoramo bamwe muri bo, ngo babatume i Antiyokiya kumwe na Pawulo na Barinaba. Nuko hatorwa Yuda witwa Barisaba na Silasi, abantu b’imena mu bavandimwe. 23Urwo rwandiko babahaye rwagiraga ruti “Twebwe Intumwa, abakuru b’ikoraniro n’abavandimwe, turabaramutsa bavandimwe bacu b’abanyamahanga bari Antiyokiya, muri Siriya no muri Silisiya. 24Twumvise ko bamwe muri twe bababwiye amagambo yo kubakangaranya no kubakura umutima, kandi tutigeze tubatuma. 25None twahuje umugambi wo gutoranya abantu ngo tubabatumeho, bazanye na Pawulo na Barinaba incuti zacu dukunda, 26kuko bahaze amagara yabo kubera izina ry’Umwami wacu Yezu Kristu. 27Tubatumyeho rero Yuda na Silasi, kugira ngo na bo ubwabo babasobanurire ibyo tubandikiye. 28Byanogeye rero Roho Mutagatifu kimwe natwe, kutagira undi mutwaro tubagerekaho utari aya mabwiriza ya ngombwa : 29mwirinde kurya inyama zatambiwe ibigirwamana, n’amaraso, n’inyama z’inyamaswa zanizwe, mwirinde n’ubukozi bw’ibibi. Nimureka gukora ibyo muzaba mugenjeje neza. Nimugire amahoro!”
Kuzirikana : 67 (66), 2b-3, 5, 7b-8
ZABURI
Inyik/ Mana yacu, imiryango yose nigusingize,
imiryango yose nigusingirize icyarimwe !
- Twereke uruhanga rwawe rubengerana,
- kugira ngo ku isi bazamenye ko ari wowe ugenga,
- n’amahanga yose amenye ko ari wowe ukiza.
- Amoko yose niyishime aririmbe,
- kuko utegekana ubutabera ibihugu byose,
- ukagenga amahanga yose y’isi.
- Nyagasani, Imana yacu aduhunda atyo umugisha,
- Imana niduhe umugisha,
- kandi niyubahwe n’isi yose aho iva ikagera.
Isomo rya kabiri : Hish 21, 10-14.22-23
Ibyahishuriwe Yohani Intumwa
Jyewe Yohani, mbona umumalayika 10anjyana buroho ku musozi munini kandi muremure, maze anyereka Umurwa mutagatifu, Yeruzalemu yururukaga iva mu ijuru ku Mana. 11Wararabagiranaga wisesuyeho ikuzo ry’Imana ubwayo, ububengerane bwawo bwari bumeze nk’ibuye ry’agaciro gakomeye, mbese nk’ibuye rya yasipi. 12Uwo murwa wari uzengurutswe n’inkike nini kandi ndende, ukagira amarembo cumi n’abiri, kandi kuri ayo marembo hakaba abamalayika cumi na babiri n’amazina yanditseho : ayo mazina ni ay’imiryango cumi n’ibiri y’Abayisraheli. 13Mu burasirazauba hari amarembo atatu, mu majyaruguru amarembo atatu, mu majyepfo amarembo atatu, no mu burengerazuba amarembo atatu,. 14Inkike zikikije uwo murwa zari zubatse ku mfatiro cumi n’ebyiri, zanditseho amazina y’intumwa cumi n’ebyiri za Ntama. 22Ariko rero nta Ngoro nabonye muri uwo murwa, kuko Ingoro yawo ari Nyagasani nyirizina, Imana ishobora byose hamwe na Ntama. 23Uwo murwa ntukeneye izuba cyangwa ukwezi kugira ngo biwumurikire, kuko umurikirwa n’ikuzo ry’Imana kandi na Ntama akaba urumuri rwawo.
Ibango-ndirimbo ribanziriza Ivanjili : Yh 14, 25.27
Alleluya Alleluya.
- Yezu wazutse ari mu be :
- arabaha amahoro.
Alleluya.
Ivanjili Ntagatifu : Yh 14, 23-29
+ Yohani
Muri icyo gihe, Yezu agiye kuva kuri iyi si ngo asange Se, yabwiye abigishwa be ati 23“Umuntu unkunda azubaha ijambo ryanjye, Data azamukunda maze tuzaze iwe tubane na we. 24Utankunda ntamenya n’ijambo ryanjye ; kandi rero ijambo mwumvise si iryanjye, ni irya Data wantumye. 25Ibyo mbibabwiye nkiri kumwe namwe, 26ariko Umuvugizi Roho Mutagatifu Data azohereza mu izina ryanjye, ni we uzabigisha byose kandi abibutse n’ibyo nababwiye byose. 27Mbasigiye amahoro, mbahaye amahoro yanjye. Sinyabahaye nk’uko isi iyatanga. Ntimukuke umutima kandi ntimugire ubwoba. 28Mwumvise ko nababwiye nti ‘Ndagiye kandi nzagaruka mbasange’. Iyaba mwankundaga mwakwishimiye ko nsanze Data, kuko Data anduta. 29Dore mbibabwiye igihe cyabyo kitaragera, kugira ngo nibiba muzemere.”


c: text/html

text:
Nitwa Stefan Hensel. Ndi umunyamuryango nkaba n‘umuyobozi mukuru w’amasosiyete abiri ari yo Hamburger PEDIA gGmbH na KINTA- Immobilien der Sozialwirtschaft.
Nshimishijwe no kuba mbonye akanya ko kubagezaho muri make ibyeranye n’akazi kanjye n’ibyo niyemeje.Mfite ubunararibonye bw’imyaka cumi n’ine mu byerekeranye n’uburezi, n’inoza ry‘iterambere mu mishinga mpuzamahanga.
Nabanje kurangiza amashuri mu buhanga bw’infashanyigisho mu ishami ry’imicungire ry’imibereho myiza muri Kaminuza ya Leuphana Universität Lüneburg aho nakuye impamyabushobozi ihanitse.
Mu mwaka wa 2009, nashinze ishyirahamwe ry‘ Uburezi PEDIA gGmbH, kuri ubu rikaba ryita ku mashuri icyenda (9) y’ikiburamwaka mu mugi wa Hamburg. Twibanda ku ndimi z’igishinwa, ikirusiya n’igisingapori ariko PEDIA ifite n’ishuri abana bigiramo umunsi wose.
Rimwe mu mashuri i yacu y’ikiburamwaka, ryibanda ku kwigisha abana b’impunzi ururimi rw’ikidage. Ibyinshi mu bigo byacu by’uburezi byabonye imidari y’ishimwe. Muri ibyo bihembo harimo igitangwa na Senateri w´umujyi wa Hamburg akaba arigihembo cya Hamburg cy’uburezi 2014 (Hamburger Bildungspreis 2014) ndetse n’ikitwa Bildungsprädikat „Haus der kleinen Forscher“ twavuga ko gishishikariza ubashakashatsi abakiri bato.
Intego yindi y‘ibanze mu kazi kanjye, ni uguhuza imfashanyigisho n‘ubukungu kugirango abashaka gushinga amashuri mashya y’ikiburamwaka, cyangwa se ngo abanyabikorwa bo mu bihugu bitandukanye babashe kwagurira ibikorwa byabo mu nzego z’uburezi mu Budage, nashinze sosiyete KINTA – Immobilien der Sozialwirtschaft . Usibye ibyo kandi ngira inama ibigo bishinzwe uburezi mu rwego rwo gutangiza imishinga cyangwa se kuyinoza.
Nshishikazwa cyane kandi no guteza imbere imyigishirize mpuzamahanga n’imyigishirize ikoresha indimi ebyiri Nsura kenshi ibigo by’uburezi nkajya no mu manama y’impuguke mu gihugu cyanjye ndetse no mu mahanga, aho hose nkahatanga ibiganiro mbwirwaruhame. Nifuza kungurana ibitekerezo n‘mpuguke zo mu bindi bihugu mu by’uburezi kugira ngo bamwe babashe kwigira ku bandi.
Ikindi kintu nibandaho ni imikoranire hagati y‘ Ubudage na Isiraheli kimwe n’imikoranire hagati y’Ubudage n’Ubushinwa, mu rwego rw’uburezi rusange ukongeraho n’ibirebana n’uburezi bw’abana bakiri bato.
Jyewe ubwanjye nabaye imyaka itari mike muri Isiraheli ndetse narahakoze, ndi umuyobozi w’ishyirahamwe ry’abadage nabisiraheri bo mu mujyi wa Hamburg (Deutsch-Israelische Gesellschaft Hamburg).
Natangiye gushakashaka cyane mu birebana na amahame yinyigishirize itandukanye ( Confucianism ) ndetze n’imyigishirize ya gishinwa ubwo nari nkiri muri kaminuza. Mu rwego rwo gutegura ifungurwa ry‘ishuli ry’ikiburamwaka ry’abashinwa n’Abadage ry’i Hamburg muli 2012 nagiye gusura ibigo by’uburezi binyuranye muri Hongkong, mu Bushinwa, muri Singapuru, muri Maleziya, muri Tayiwani ndetse n’i New York kugira ngo ngire ibyo nigira ku bigo ntangarugero.
Jyewe nemeza ko abantu bose bafite uburenganzira bwo kwerekana akari ku mutima kandi ko bose bareshya. Ariko kandi mu nzira y’ubuzima abantu bahura n‘ibigeragezo bitandukanye, bakagira ubunararibonye, ubumenyi ndetse n’imyunvire bitandukanye. Imwe mu ntego zikomeye kandi z’ingirakamaro kurusha izindi rero, ni ukubasha guhura n’abandi bantu n’ubwo mwaba mudahuriye kuri byinshi, bityo ugategura umwanya w’ubusabane no kwiga nyabyo.
Uko kwegera no gusabana n‘abandi nta mususu mugahuliza hamwe bitewe no kuvugana, ni kimwe mu bintu bya mbere mu koroshya imikoranire hagati y’abantu bagize ikipe yanjye ndetse no mu bandi bafatanyabikorwa.
Muri iki gihe ndi kwandika igitabo ku bibazo birebana n’uburezi bukorwa mu gishinwa n’ikidage, ntanga kenshi n’ibiganiro mbwirwaruhamwe ku byerekeye uburezi bw’abana bakiri bato n’imyigishirize mu ndimi ebyiri, nkavuga no ku miterere y’uburezi mu Budage, ku bukungu n’imibereho myiza ndetse no ku isoko ry’uburezi.
Nishimiye kuzamenyana namwe hakoreshejwe ikidage, icyongereza cyangwa se ikirusiya, tukazabasha kungurana ibitekerezo ku buryo bwo kwiga imishinga, tugatangira n’ubufatanye.
Contact
Mboneka kuli:
Stefan Hensel
PEDIA – Bildung von Anfang an
Elmenhorststraße 7
22767 Hamburg
Germany
Phone +49 (0) 40 – 55 28 92 53
Fax +49 (0) 40 – 18 07 10 10
mail@stefanhensel.info

robotstxt: allowed

filter: keep


text:
Tariki ya 30 Ukwakira nibwo umuryango utari uwa Leta, La Galope Rwanda (LGR) hamwe na Koperative y’abahinzi b’Umuceri CODARIKA Amizero ikorera mu Karere ka Kamonyi mu Murenge wa Musambira, basinye amasezerano y’ubufatanye, akubiyemo inshingano za buri ruhande mu bikorwa by’umushinga wo gufasha abagore batishoboye babarizwa muri iyi Koperative.
Uyu mushinga ni uwo gufasha abagore batishoboye babarizwa muri koperative,aho bazahabwa inkoko 300, bakubakirwa ikiriro cy’inkoko n’uturima tw’igikoni hamwe no gufukura amazi meza. Ibi byose ni ukugira ngo biteze imbere, hamwe no ku rwanya imirire mibi.
Nk’uko byasobanuwe n’Umunyamabanga Nshingwabikorwa wa LGR, Alphonse Safari yavuze ko muri aya masezerano agamije ubufatanye hagati ya CODARIKA Amizero na LGR akaba akubiyemo inshingano za buri ruhande.
Yagize ati “Inshingano za LGR muri uyu mushinga ni ukubaka ibikorwa remezo, harimo: Ikiraro cy’Inkoko, kubaka uturima tw’igikoni no gufukura amazi, hakiyongeraho kuzana inkiko 300 no kuzigaburira mu gihe cy’amezi atandatu”.
Safari asobanubura ko uyu mushinga uri mu rwego rwo ku bungabunga ibidukikije kuko ifumbire izaturuka mu kiraro cy’ikoko izafasha amanyamuryango ba CODARKA guhinga ubuso buto bwera cyane, hakoreshejwe iyo fumbire, bityo hakabaho no kurwanya isuri. Murayo masezerano, harimo kandi ingingo igaragaza ikibina cy’abagenerwa bikorwa (abagore 50) kitwa“Kurushaho”. Kizafasha abo bagore kugira umuco wo kwizigama no gucunga umusaruro uzava mu nkoko zabo n’uturima tw’igikoni mu ntumbero wo kwagura umushinga mu gihe ubufasha bwa LGR bwazaba butagihari.
Safari Alphonse akomeza vuga ko CODARIKA isabwa gucunga umutekano w’ibikorwa remezo bihari no gufatanya na LGR gutoranya abagore 50 bibana, kandi bafite amikoro make kurusha abandi. CODARIKA izaba ifite n’inshingano zo gucunga uwo mutungo hifashishwe umukozi wayo ushinzwe icungamutungo. LGR izababa hafikugira ngo hatabamo uburiganya.
Yakomeje agira ati “Uyu mu shinga uri mu rwego rwo kubungabunga ibidukikije niyo mpamvu, tuzashyiraho uturima tw’igikoni kuko iyo uhinze ahantu hatoya ugakoresha ifumbire itari iy’imvaruganda birwanya isuri kandi n’umusaruro ukaba mwinshi.”
Uwiragiye Jean Marie Vianney Umuyobozi wa CODARIKA avuga ko bishimiye amasezerano y’ubufatanye hagati ya LGR na CODARIKA kuko bituma impande zombi zikorana neza.
Yagize ati “Iyo abantu bafitanye amasezerano y’ubufatanye, bituma impande zombie, iyo zigiye gukorana, zibanza kureba ibikubiye mu masezerano bigatuma umuntu agira n’icyizere ko ibintu bigiye gukorwa bifite gahunda ifatika. Ikindi bituma buri ruhande rubona uko rukurikirana inshingano zarwo cyane ko bizatuma umushinga urushaho gutanga umusaruro mu buryo burambye, kandi turashimira LGR kubera icyizere yatugiriye natwe ntabwo tuzayitenguha.”
Uyu mushinga wa LGR uzamara amezi 6 nyuma abagenerwabikorwa bawo nabo bazakomeza kubyaza umusaruro umushinga kugira ngo biteze imbere.
LGR ni Umuryango utari uwa Leta, ukaba ufite intego 4 z’ingenzi ari zo: Kubungabunga ibidukikije, uruhare rw’umuturage mu bimukorerwa, kwigisha amatorero n’urubyiruko kwihangira imirimo, guhugura no gukoresha itangazamakuru.
Umuryango LGR ukorera mu Mujyi wa Kigali mu Karere ka Nyarugenge.


text:
IGICE CYO GUSOMA: Mariko 12:28-34
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Ubutumwa bw’uyu munsi bufite umutwe ugira uti: “KUKI URUKUNDO ARI RYO TEGEKO RISUMBA AYANDI YOSE?” Turibanda ku murongo wa 29-31 y’igice cya 12 cy’Ubutumwa Bwiza uko bwanditswe na Mariko, ahagira hati: “Umva Isirayeli, Uwiteka Imana yacu ni we Mwami wenyine. Nuko rero ukundishe Uwiteka Imana yawe umutima wawe wose, n’ubugingo bwawe bwose, n’ubwenge bwawe bwose n’imbaraga zawe zose. Irya kabiri ngiri: Ukunde mugenzi wawe nk’uko wikunda. Nta rindi tegeko rirusha ayo gukomera.”
Igihe cyose Yesu yahuraga n’Abafarisayo cg Abasadukayo bagiranaga ibibazo. Nta kindi bapfaga usibye ko Yesu yangaga uburyarya bwabo. Si Yesu wenyine kuko na Yohana umubatiza yitandukanyije na bo (nubwo yabavukagamo); abita “abana b’incira” (Mat 3:7). Kimwe mu byakuruye impaka hagati ya Yesu, Abafarisayo n’Abasadukayo, ni ukutumva kimwe igisobanuro cy’amategeko y’Imana.
Yesu yashinjwaga gutafa amategeko atandatu aheruka akayarutisha ane abanza, mu gihe Abafarisayo bo bari barashyize imbere amategeko ane abanza-agaragaza inshingano umuntu afite ku Mana, bayarutisha andi atandatu asobanura inshingano umuntu afite kuri mugenzi we.
Nyamara nubwo Abafarisayo bibwiraga ko Yesu aha agaciro gake amategeko agenga imibanire y’Imana n’abantu agashyira imbere amategeko agenga imibanire y’abantu hagati yabo, siko byari biri. Mu gihe yabazwaga itegeko rifite agaciro gakomeye kurusha ayandi, Yesu yasubije yahuranyije kandi akomeje ati: ““Umva Isirayeli, Uwiteka Imana yacu ni we Mwami wenyine. Nuko rero ukundishe Uwiteka Imana yawe umutima wawe wose, n’ubugingo bwawe bwose, n’ubwenge bwawe bwose n’imbaraga zawe zose. Irya kabiri ngiri: Ukunde mugenzi wawe nk’uko wikunda. Nta rindi tegeko rirusha ayo gukomera.” (Mar 12:29-31)
Amategeko ane abanza ahiniye muri iri tegeko: “Ukundishe Uwiteka Imana yawe umutima wawe wose.” Naho amategeko atandatu aheruka akubiye muri iri ngo: “Ukunde mugenzi wawe nk’uko wikunda.” Na none kandi aya mategeko yombi akubiye mu ihame rimwe ry’urukundo. Ntabwo irya mbere ryakubarikizwa ngo irya kabiri ryicwe; cyangwa ngo irya kabiri ryubahirizwe irya mbere ryicwe. Bityo rero, Yesu yigishije ko amategeko y’Imana atagizwe n’amategeko menshi atandukanye, ngo amwe muri yo abe afite agaciro kanini, naho andi abe afite agaciro gake.
Umwanditsi wabajije Yesu yemereye imbere y’abatambyi n’abakuru bari bateraniye aho ko Yesu yatanze ubusobanuro nyakuri bw’amategeko agira ati: “Ni koko mwigisha, uvuze ukuri yuko Imana ari imwe, nta yindi keretse yo yonyine. Kandi no kuyikundisha umutima wawe wose, n’ubugingo bwawe bwose, n’imbaraga zawe zose, kandi no gukunda mugenzi wawe nk’uko wikunda, biruta ibitambo byose byokeje n’ibitokeje.” (Mar 12: 32-33) Iki gisubizo cyatumye asobanukirwa agaciro gake ko gutamba ibitambo by’umuhango gusa byakorwaga mu idini ya Kiyuda. Yabonye ko gukunda Imana no kuzirikana abandi bifite agaciro kuruta imihango y’idini.
Koko rero urukundo ruhebuje byose kuba ingenzi. (1 Abakor 13:1-13) Gukunda Imana n’abantu bidufasha kubahiriza andi mategeko. Ukunda Imana agakunda na mugenzi we aba amaze gushyiraho urufatiro rwiza rumufasha kubahiriza amategeko y’Imana. Uramutse ukunda Imana n’abantu ntiwasambana, ntiwakwica, ntiwabeshya, ntiwakwiba; etc. Ijambo ry’Imana rivuga ko Imana ubwayo ari urukundo; ko umuntu udakunda aba atazi Imana, kandi ko ahari urukundo Imana iba ihari. (1 Yohana 4:8) Ibi byerekana ko abantu baramutse bashyize mu bikorwa ihame ry’urukundo, isi yahinduka paradizo. Ibi ntibyashoboka mu gihe tukitiranya “urukundo no kwikunda, irari, agakungu, uburara”; etc. Ntibyashoboka mu gihe “uburyarya bwitiranywa n’ubwenge, kurya iby’abandi bikitwa ubugabo”. Tutabeshye, ihame ry’urukundo riracyari igipimo kitoroshye kuri benshi. Mbese koko turabishobora? Dukundisha Uwiteka Imana yacu “umutima wacu wose, n’ubugingo bwacu bwose, n’ubwenge bwacu bwose n’imbaraga zacu zose”? Dukunda bagenzi bacu “nk’uko twikunda”?
Reka twipimire kuri izi ngero nke: Benshi dushobora kureba filime dukunda umunsi wose ukira. Nyamara amasaha abiri tumara mu rusengero ajya gushira hari abicuye gatatu. Abantu bareba umupira iminota 90 igashira, bakongerahoho n’indi bakarushaho kwishima. Nyamara isaha yo gusohoka mu rusengero, iyo irenzeho iminota itanu hari aho abantu bagatangira kujujura (cyane cyane iburayi). Mu by’ukuri ni iki dukunda n’umutima wacu wose? Niba akabarwa n’imivugo wandikiwe na Fiyanse mu myaka 15 ishize warabibitse neza kandi n’ubu ukaba ukibisoma bikakuryohera, nyamara Bibiliya yawe ikaba yaratoye ivumbi; mu kuri ukunda nde? Ubwo se koko Kristo ni umukwe nawe ukaba umugeni? Ese wari uzi ko Bibiliya ari akandiko ka Fiyanse (Yesu)? Ako kandiko se wamaze kurangiza kugasoma? Mbese Fiyanse yakwandikira akandiko ukavuga ngo ndananiwe nzagasoma ejo; byashoboka? Kimwe mu biranga abakundana ni uguhana impano. Imana yagaragaje urukundo igukunda igihe yemeraga gutanga umwana wayo w’ikinege ku bwawe. Mbese ibyo dutanga nk’impano mu nzu y’Imana bigaragaza ko tuyikundisha umutima wacu wose? Uko dukoresha igihe cyacu, n’uburyo dukoresha ibyo dutunze byerekana neza ikigero cyacu mu gukunda Imana. Rimwe na rimwe tubivuga ku munwa, tukabiririmba; ariko iyo urebye ubuzima tubaho usanga harimo ikibazo!
Naho ku bijyanye no “Gukunda bagenzi bacu nk’uko twikunda”? Ntibyoroshye, cyane cyane muri ibi bihe biruhije by’iminsi y’imperuka, aho abantu benshi badakunda ababo, bakagira ubugome kandi ntibakunde ibyiza (2 Tim 3:1-3). Dushobora gutekereza ko mugenzi wacu ari umuntu duturanye, w’inshuti yacu magara. (Imig 27:10) Nyamara urukundo Yesu yavugaga igihe yagiraga ati “ukunde mugenzi wawe nkawe ubwawe”, ni urukundo rutagira imipaka. Urwo rukundo rutuma dukunda abantu bose; atari abo duhuje ubwoko gusa, uturere, idini; etc. Ni urukundo rugenda rukagera no kubo twita abanzi bacu. (Luka 6.32-36) Urukundo Yesu yavugaga si urukundo rw’urumamo nk’uko byanditswe ngo: “Bana bato, twe gukundana urumamo mu magambo cyangwa ku rurimi, ahubwo dukundane mu byo dukora no mu by’ukuri”. (1Yoh 3:18) Gukunda mugenzi wawe nk’uko wikunda, bivuze ko ikintu cyose wumva bagukorera ukwiye kugikorera abandi, nk’uko Yesu yabivuze agira ati: “Nuko ibyo mushaka ko abantu babagirira byose mube ari ko mubagirira namwe.” (Mat 7:12)
Mu gusoza, twavuga ko muby’ukuri gukunda ku rugero rushyitse atari umwitozo woroshye. Kugira ngo tubigereho, tugomba kuzirikana ko dukunda Imana kuko ariyo yabanje kudukunda; tugakunda abantu bayo tutavangura kuko nayo idukunda tudakwiriye. Tuzirikane ko tudashobora gukunda Imana tutarabona mu gihe tudakunda bagenzi bacu tubana umunsi ku wundi. Tuzirikane kandi ko ibyo dukorera umwe muri bene Data boroheje bari hanyuma y’abandi, ari Yesu ubwe tuba tubikorera. Twirinde umunsi umwe tutazumva Yesu atubaza ikibazo nk’icyo yabajije Sawuli warenganyaga ubwoko bwe ati: “undenganyiriza iki?”
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
C/o EAR/Diocese Shyogwe
WatsApp: 0788730061
Website: http://www.sehorana.com/
E-mail: sehojo2007@yahoo.fr


text:
Menya ubuzima bwihariye bw’imfungwa n’abagororwa muri Gereza mu Rwanda
Gereza Abanyarwanda bayizi mu buryo butandukanye baba abigeze kuyijyamo cyangwa abatarayijyamo, ndetse usanga benshi bagera aho bakayifata nk’icyita rusange kuri buri muntu wese.
Nubwo bayifata nabi hari abavuga ko ari ahantu buri wese ashobora kwisanga ku ikosa rito cyangwa rinini yagwamo yabitekereje cyangwa bimugwiririye bati, “Nta mugabo ufadungwa, umugabo mbwa aseka imbohe”, n’izindi mvugo zigaragaza ko gufungwa atari ibintu bya runaka gusa.
Hari n’abavuga ko gereza ari ishuri umuntu ashobora guhinduriramo imitekerereze igihe yisanze yafunzwe, hari n’abayifata nk’irimbukiro igahabwa amazina nk’igihome, imva ifunguye, ahacecekerwa n’andi mazina yo kwiheba k’ufungiyemo cyangwa utinya gufungwa.
Nubwo bimeze gutyo ariko gereza ziriho kandi zirimo Abanyarwanda babarirwa mu bihumbi, abagore n’abagabo, abakecuru n’abasaza, aboroheje n’abakomeye, n’abana barafugwa.
Mu Rwanda abafunze barimo ibyiciro bibiri ari byo imfungwa n’abagororwa abo bakagengwa n’amabwiriza aturuka mu rwego rw’Igihugu rushinzwe imfungwa n’abagororwa mu Rwanda, RCS (Rwanda Correction Service) uru rukaba ari rwo rushinzwe kugorora.
Imfungwa n’abagororwa batandukaniye he?
Mu magambo make nk’uko bisobanurwa n’Umuyobozi wa Gereza ya Rusizi, CSP Rudakubana, imfungwa ni umuntu wese ufungiye muri gereza ariko atarakatirwa n’inkiko igihano runaka.
Icyo gihe ufunze ashobora kuba akurikiranywe n’ubushinjacyaha, ariko acumbikiwe muri gereza afungiyemo kugeza igihe azaburanira yatsindwa agahabwa igihano azamara afunze yaba umwere akerekurwa bivuze ko umuntu ashobora kurekurwa ataraba umugororwa, uri muri gereza yitwa imfungwa kugeza igihe azaherwa igihano amaze kuburanishwa.
Umugororwa ni ijambo riva ku nshinga ‘kugorora’, bivuze kongera guha umurongo ikintu cyagoramye kikagororoka kigasubira mu mwanya kigaragara neza kandi cyuzuza inshingano nk’uko byahoze.
No ku bagororwa rero ni kimwe ni ukuvuga abantu bafunze bahamijwe ibyaha n’inkiko, abo nibo bita abagororwa kuko baba bafatwa nk’abagoramye kubera ibyaha bahamijwe, bagatangira urugendo rwo kugororwa ngo bongere gusubira mu mwanya mwiza bahozeho bavugururwe bongere gusubira mu buzima busanzwe barangije ibihano.
CSP Rudakubana avuga ko kuva igihe umuntu yafatiwe akagezwa muri gereza akurikiranwe n’ubushinjacyaha cyangwa inkiko aba ari imfungwa naho guera igihe yakatiwe igihano agomba kumara muri gereza agatangira kwitwa umugororwa.
Imibereho y’ifungwa n’abagororwa itandukaniye he, kuki bambara imyenda idasa?
Muri gereza zo mu Rwanda hafungiyemo imfungwa n’abagororwa b’ibyiro bibiri, ari bo abafungiye ibyaha bisanzwe (Droit Commun) n’abafungiye icyaha cya Jenoside yakorewe Abatutsi.
Iyo ukigera muri gereza usanga warateguriwe uko uzabaho, kwambara kurya no kuryama, kwidagadura, gusenga, kuvuzwa no gukora imirimo ifitiye igihugu akamaro iyo bishoboka, byumvikane neza ko imirimo ikorwa n’abamaze guhabwa ibihano kuko iyo mirimo ishobora no kuba kimwe mu bigize igihano wahawe.
Imfungwa cyangwa umugororwa ahabwa impuzankano yabugenewe, mu Rwanda hakaba hemewe umwenda w’ibara rya Rose cyangwa Orange, uwo ni umwambaro wo gusohokana igihe bagiye mu mirimo hanze ya gereza, cyangwa igihe bagiye kuburana, kwivuza n’ikindi gihe bibaye ngombwa ko imfungwa cyangwa umugororwa arenga gereza nko gusurwa.
Ibyo bivuze ko muri gereza imbere imfungwa cyangwa umugororwa biyambarira imyenda bashatse kugeza no kuri za kositimu ku bazifite, rwose umuntu yiyambarira ibyo ashatse n’uwo mwenda wabugenewe ashobora kuwambara iyo nta yindi afite.
Umuyobozi wa gereza ya Rusizi CSP Rudakubana avuga ko amabara ya Rose cyangwa Orange yambarwa bitewe n’ibara ryabonetse ku isoko iyo igihe cyo kugura imyenda y’abagororwa kigeze bityo ko hari abashobora kwambara ibara runaka bitavuze ko baba bafungiye ibyaha bitandukanye.
Agira ati “RCS yemeje amabara abiri ari yo Rose na Orange, nta tandukaniro riri hagati y’ayo mabara kubera icyaha umuntu afungiye, uwakoze Jenoside cyangwa uwakoze icyaha gisanzwe ayo mabara ashobora kuyambara, umugore, umwana, cyangwa undi wese ashobora kwambara ayo mabara kubera ibara ryabonetse ku isoko”.
Ku bijyanye n’uko iyo myenda iba idoze, avuga ko ubundi hemewe ikabutura n’ishati cyangwa ijipo n’ishati by’amaboko magufi ku bagore igihe bagiye gusohoka, ibyo bikaba bivuze ko ipantaro n’ishati y’amaboko maremare bitemewe n’ubwo hari abo ushobora kubona babyambaye.
Avuga ko gereza ziba zifite imashini zidoda kandi abagororwa ari bo bidodera imyenda bityo ugasanga hari abanyuranyije n’amabwiriza bakaba bakwidodera ipantaro cyangwa ishati y’amaboko maremare icyo gihe ngo iyo bigaragaraye babyambura ubyambaye, cyangwa akangirwa gusohoka.
CSP Rudakuba avuga ko nibura buri mwaka hagurwa umwenda w’imfungwa n’abagororwa, kandi haba hari imyenda y’agateganyo ku bazanwa muri gereza kandi uwo Mwenda ari ubuntu utagurishwa ku uwuhawe.
Gereza ibamo imiyoborere nk’iyo mu baturage basanzwe
CSP Rudakubana avuga ko kuyobora gereza atari ukuyirindisha imbuda gusa ahubwo imfungwa n’abagororwa bafite inzego z’ubuyobozi nk’uko bigenda mu baturage badafunze, izo nzego zikora umunsi ku wundi kandi zigatanga raporo ku buyobozi bukuru bwa gereza zikoreramo, izo raporo akaba ari zo zishingirwaho mu kugena impinduka mu micungire ya gereza.
Avuga ko gereza yose iba igize urwego rw’imiyoborere nk’urw’umurenge, ikayoborwa n’Umunyamabanga nshingwabikorwa wa Gereza ushyirwaho hakurikijwe ubunararibonye bwe, amashuri yize n’imyitwrire myiza muri gereza kandi ashinwa n’abatuye gereza.
Uyu Gitifu w’umurenge yunganirwa n’izindi nzego zishyirwaho nk’uko mu baturage badafunze biteye kugeza ku rwego rw’akagari, umudugudu ubu hakaba haranashyizweho urwego rw’Isibo nk’uko hanze aha biteye, hari kandi urwego rw’umutekano n’imibereho myiza.
Izi nzego kandi nizo zita ku buzima bwa buri munsi bw’imfungwa n’abagororwa, haba ku guteka, kurya, gusukura gereza, kugenzura ibibera muri gereza birimo imyidagaduro n’amateraniro, kurwaza abarwaye, umutekano no guhana bakoze ibyaha.
Abatuye utugari n’imidugudu muri za gereza bagira umwihariko mu micungire yabo harimo n’imvugo zidasanzwe, izo mvugo zishobora kuba zigamije, kwishimisha, kunenga no kujora, no guhisha amabanga amwe n’amwe cyane ku byaha bikorerewa muri gereza.
Dore amwe mu magambo azimije akoreshwa muri gereza
CSP Rudakubana avuga ko imfungwa n’abagororwa barangwa n’imico itandukanye irimo imyiza n’imibi kandi buri myitwarire igira uko ifatwa kugera no mu mivugire. Nko ku byaha bikorerwa muri gereza bigahishirwa bigira uko bivugwa ku buryo buzimije abacungagereza cyangwa abaturage bashya bakigera muri gereza.
Gukubana, gufirawuna: Aya ni amagambo asobanura gukora imibonano mpuzabitsina ku bagabo cyangwa abagore bafungiye muri gereza iki kikaba kimwe mu byaba bikorerewa muri gereza kandi bihanwa n’amategeko y’imbere muri gereza.
Iyo abagabo cyangwa abagore fashwe bakubana cyangwa se basambana bahuje ibitsina, cyangwa se bakora ubutinganyi imbere muri gereza bakatirwa igifungo kiri hagati y’iminsi 15 na 30 mu twumba duto twashyiriweho abakoze ibyaha imbere muri gereza.
Utwo twumba tuzwi nka Kasho, Sipesho cyangwa Indaki: aka ni akumba katabona kihariye muri gereza gafungirwamo uwakoze icyaha, za nzego z’imiyoborere zasuzuma zigasanga akwiye kuba akuwe mu bandi ingo ajye kwitekerezaho.
Kasho ni akumba gato gafite ubuhumekero buto gahoramo umwijima ku buryo utareba hanze cyakora ngo bashyiramo itara kugira ngo ufungiyemo atazagira ikibazo cy’amaso kubera urumuri rukeya.
Kasho ngo iremewe si ikintu gishya muri gereza cyakora ngo uyifungiyemo ahabwa amazi n’ibyo kurya nk’uko bisanzwe, kandi yagira ikibazo akaba yakwitabwaho mu gihe akirangiza igihano yahawe, infungwa n’abagororwa bafata kasho nka gereza yabo mu murenge batuyemo.
Gupakira, no gupakurura: Aya ni amagambo akoreshwa ku byaha bikorerewa muri gereza bishobora no kuviramo ufunze gukurikiranwa n’inkiko ku cyaha yakoze kikiyongera ku cyo asanzwe afungiye.
Gupakira bikorwa n’abagororwa cyangwa imfungwa binjiza ibitemewe muri gereza byiganjemo ibiyobyabwenge.
Mu rwego rwo guhisha ibiyobyabwenge, imfungwa n’abagororwa basohotse gereza bashobora kubona mu buryo bw’ibanga ibitemewe muri gereza bakabyinjizamo, babishyira mu masashi bakabitsindagira mu myanya ndangabitsina yabo cyangwa mu kibuno kuko hatapfa kubonwa na buri wese ubasaka mbere yo kongera kwinjira muri gereza, icyo gihe haba bahabyeho icyo bita ‘gupakira umuzigo’.
‘Gupakurura umuzigo’ rero ni igihe imfungwa cyangwa abagororwa bagejeje ibyo binjije iwabo maze hakabaho gukurura bya bifurumba by’ibyo bipakiyemo, bagatangira kubicuruza imbere muri gereza cyangwa kubikoresha.
Gupakira no gupakurura bikorwa n’abantu babyiyemeje badatinya ingaruka bahuriramo zaba iz’uburwayi bujyanye no kwangirika kw’imyanya y’umubiri babipakiramo banabipakurura, cyangwa gutahurwaho ibyo binjije bishobora no kubakururira izindi dosiye z’ibyaha.
Hari andi magambo akoreshwa kubera imiterere ya gereza
Aho imfungwa n’abagororwa baryama hitwa muri ‘metariso’: ni ibitanda birebire bigerekeranye bikoze mu byuma bishinze n’ibitambitse birambuyeho imbaho, buri murongo w’imbaho ukaba uryamaho abagororwa bangana n’uburebure bwawo kuko nta byumba bibamo.
Metariso ziba zigerekeranye kugeza ku nzego eshatu nibura, niyo mpamvu usanga gereza yubatse inkuta ari ndende ni ukugira ngo ibyo byuma bishinze bimeze nk’ibitanda bigerekeranye bibone aho bikwirwa.
Ikarita: Ni akamanyu gato k’akabaho ka Tiripuregisi kanditseho nomero y’uri muri gereza yerekana iyo agiye gufata ibyo kurya, iyo ibikwa n’umukuru w’isibo cyangwa w’umudugudu muri gereza, igatangwa kabiri ku munsi ni ukuvuga mu gitondo bagiye gufata igikoma, no ku gicamunsi bagiye gufata amafunguro asanzwe.
Ikarita ikoreshwa rimwe, iyo utayifashe ntuhabwa ibyo kurya, iyo wibeshye ukagerageza kuyihisha ngo uze kongera kuyifatiraho ibyo kurya bwa kabiri urabihanirwa kugeza no kuba washyirwa muri Kasho.
Ikiderenka: Ni imvugo ikoreshwa ahanini n’abafungiye muri gereza bashaka kuvuga wa mwambaro wabo wa Rose cyangwa Orange, cyakora usanga iryo zina rinahabwa imfungwa ikigera muri gereza bakayita umuderenka.
Ni nko kuvuga umuntu wananiranye, w’imyitwarire mibi baba bashaka kumunnyuzura, we usanga anategekwa kwambara uwo mwenda imbere muri gereza kugira ngo amenyekane cyangwa ashyirweho ijisho cyane cyane abafungiwe ibyaha bikomeye baba bakekwaho gucika gereza.
Umusekirite: Urwego rukomeye cyane muri Gereza zose mu Rwanda ni urushinzwe umutekano kuko rukora amasaha 24/24 ijoro n’amanywa kugira ngo gereza ibe itekanye.
Abasekirite rero ni abashinzwe umutekano bayoborwa na Capita General, usanga bene uyu n’ubundi aba yarabaye mu nzego zishinzwe umutekano ku buryo n’abo yifashisha benshi baba barabaye muri izo nzego ariko banafite imyitwarire myiza muri gereza.
Capita General niwe upanga gahunda y’irondo rya ku manywa muri gereza agakorana bya hafi na Gitifu w’umurenge, ni ukuvuga umuyobozi w’imfungwa n’abagororwa bose, haba ku birebana no guteka no gufata amafunguro, gusukura gereza, no gukurikirana abanyabyaha. Bene abo usanga bagira impuzankano zirimo n’ingofero n’ibikoresho birimo n’inkoni ngufiya.
Urwo rwego rw’umutekano rushyira ku murongo kandi rugakemura ibibazo byose bishobora guhungabanya umudendezo w’abatuye Gereza ku buryo ubuzima buba ari nta makemwa kandi bigakorwa neza ntawe uhutajwe.
Uburoko: Uburoko ni ijambo rivuga gukora igihano cy’igihe kirekire ahanini kinashobora kugera kuri burundu, iyo ufunze ari gusoma igitabo, gukina igisoro, amakarita n’ibindi akora bimurangaza ngo atitekerezaho nibwo bavuga ko ari gukora uburoko.
Iyo rero byanze kamere ikabyuka, rimwe na rimwe hakanazamo ihungabana rituruka ku byaha yakoze, nibwo bavuga ko uburoko bwamuriye, icyo gihe ufunze ashobora kunanirwa kurya, no kwitabira bimwe byamurangazaga ngo atitekerezaho.
Kubona ubwisanzure bwo gukora uburoko bigora cyane nk’abatazi gusoma no kwandika no gukina ya mikino cyangwa kubona aho bayikinira, niyo mpamvu muri za gereza habamo ubundi buryo rusange bwo kufasha abafunze kwidagadura.
Harimo amateraniro aho buri bafungwa n’abagororwa bagira umunsi n’isaha bateraniraho hashingiwe ku myemerere yabo, mu madini n’amatorero basengeramo, habamo kandi televiziyo n’indi mikino ishobora kubafasha kwidagadura.
Imfungwa n’abagororwa banitabira ibikorwa by’ubugeni, ubuhanzi bushingiye ku muco, ndetse bakanitabira amarushanwa bakanayatsinda.
Iyo ufunze bimunaniye kwiyakira bavuga ko yasaze ugasanga arigunze cyangwa arivugisha, bakavuga ko ari guteteza, akazenguruka muri gereza bakavuga ko ari kubara amatafari yayo, n’andi magambo asa n’agaragaza ko ufunze byamunaniye kwiyakira, icyo gihe bene abo bajyanwa kwa muganga cyangwa ku bashinzwe ubuzima bwo mu mutwe ngo babiteho.
Kujya ku ikipe: Kujya ku ikipe ni ukujya mu mirimo ifitiye igihugu akamaro, mukunze kubona abagororwa mu mirimo itandukanye y’ubuhinzi, ubworozi n’ubwubatsi, abagiye muri iyo mirimo bagenda mu matsinda ari yo bita amakipe bitewe n’ubumenyi bafite mu mirimo bagiye gukora.
Bayoborwa n’umukapita uzobereye mu murimo runaka bagiyemo, kandi iyo kipe iba irimo abagize inzego z’imiyoborere muri gereza ku buryo no ku ikipe baba bafite amabwiriza bagenderaho atuma nta n’ukinisha gutoroka, cyangwa gukora andi makosa niyo mpamvu abacungagereza usanga ari bake kuri ayo makipe, mbese gereza ni urugero rwiza rw’imvugo ngo ‘buri wese abe ijisho rya mugenzi we’.
Gereza uko wayita kose irimo ubuzima butandukanye kandi ahanini bugoye, ariko usanga bubera benshi guhinduka bagasubira ku murongo kandi bakisubiraho burundu, basohokamo bati “Tuvuye muri Kaminuza kwiga”.
Ibitekerezo ( 1 )
Mwaramutse? mwatubarije niba ikicyumweru bazarekura (code) za online mugukorera impushya zagateganyo, tukabimenya kotwarambiwe. murakoze.


text:
Corneille Nyungura, ni umuhanzi w’icyamamare ku isi ukomoka mu Rwanda, wabyawe n’abanyarwanda ndetse watangiriye muzika ye mu Rwanda, ariko amateka y’u Rwanda yatumye ashengeshwa n’ibikomere yatewe ahanini n’ababyeyi be kimwe n’abavandimwe bishwe muri Jenoside yakorewe abatutsi. Ubu arimo kwamamaza igitabo cye kivuga ku buzima bwe n’ishavu rikimushengura umutima yatewe na Jenoside yakorewe abatutsi mu Rwanda.
Corneille Nyungura, yavukiye mu gihugu cy’u Budage tariki 24 Werurwe 1977, abyarwa n’ababyeyi bombi b’Abanyarwanda bari baragiye kuba muri icyo gihugu kubera impamvu z’amasomo, hanyuma baza kugaruka kuba mu Rwanda bari kumwe na Corneille ubwo yari afite imyaka 6 y’amavuko.
Mu mwaka w’1993 nibwo yatangiye kugaragaza impano ye idasanzwe mu muziki, atangira kwandika indirimbo ndetse no kuririmba, ibyo ndetse byanamuhesheje gutwara igihembo cya Decouverte muri uwo mwaka.
Papa wa Corneille ari we Emile Nyungura, icyo gihe yari umuyobozi w’ishyaka rya PSD ritavugaga rumwe n’ubutegetsi bwa Perezida Juvenal Habyarimana. Emile Nyungura yari n’umuhanga mu by’ubwubatsi nyuma yo kwigana n’umugore we mu Budage, ndetse nyuma yo kugaruka mu Rwanda yakoraga mu kigo cyahoze cyitwa Electrogaz.
Kuba Emile Nyungura n’umugore we bari bazwi cyane mu gihugu, biri mu byatumye baba mu bambere bahizwe baricwa hamwe n’abandi bo mu muryango wa Corneille. Emile Nyungura yiciwe mu maso y’umuhungu we Corneille, kimwe mu byamuteye ibikomere byamushegeshe cyane. Nyuma ya se umubyara, hishwe na nyina ndetse n’abavandimwe be batatu, aba ari we usigara wenyine.
Mu kiganiro Corneille yagiranye na Televiziyo yitwa France 2 mu mwaka wa 2014, yagaragaje inzira y’umusaraba yanyuzemo icyo gihe ubwo ababyeyi be n’abandi bo mu muryango we bicwaga. Yagize ati: “Nasimbukiye inyuma y’intebe yari iruhande rwanjye. Barasa abantu bose, bahita biruka. Ndakeka batarigeze bafata umwanya wo kugenzura ko twese twapfuye. Navuye aho nari nihishe… Ndakeka ko mu isaha yose yakurikiyeho nasaga n’uwapfanye nabo, sinari mpari… Ikintu cya mbere nahise nkora, nagiye mu bwogero (sale de bain) bw’ababyeyi banjye hanyuma nireba mu ndorerwamo kugirango nemere neza ko ibyo natekerezaga byari byo, bivuze ko nari muzima. Nagize imbeho nyinshi cyane mera nk’urubura. Nta kintu na kimwe nabashaga kumva, sinariraga, nasaga n’uwataye ubwenge. Ku munsi wakurikiyeho nibwo nagize imbaraga zo kureba umuryango wanjye wose, hanyuma n’abaturanyi baraza baramfasha turabashyingura.â€.
Corneille wari ufite imyaka 17 y’amavuko icyo gihe, yahise ahungira mu gihugu cyahoze ari Zaire, hanyuma ahava ajya mu Budage aho yari asanze abantu bari inshuti z’ababyeyi be bakiba muri icyo gihugu. Kuva icyo gihe, ntarongera gukandagiza ikirenge cye mu Rwanda ndetse yagiye agaragaza ko afite ibikomere bikomeye kuburyo yananiwe kugaruka mu gihugu yahuriyemo n’amateka mabi yashegeshe umutima we. Ibi bikomere yabanje kubigaragaza akoresheje impano yo kuririmba ariko byabaye ngombwa ko abinyuza no mu bitabo.
Corneille yakomeje kugaragaza impano n’ubushake bwo gukora umuziki ndetse aza kugeza ubwo ava mu Budage yerekeza muri Canada mu mwaka w’1997 ari naho ari kugeza ubu ndetse yamaze no guhabwa ubwenegihugu, ubu ni umuturage w’iki gihugu cya Canada giherereye ku mugabane wa Amerika. Iyo usesenguye neza ibijyanye n’umuziki we n’ibiganiro atanga mu bitangazamakuru, bigaragaza ko afite ibikomere atarabasha kwakira ari nabyo avuga ko byatumye ataragaruka mu Rwanda kuva yahunga mu myaka 22 ishize.
Album ya Corneille imaze imyaka 4 igiye hanze, yayise « Entre Nord et Sud », bishaka kuvuga « Hagati y’amajyaruguru n’amajyepfo » aho yashakaga kwerekana ko iwabo ari ku migabane itatu y’isi, harimo muri Afrika aho ababyeyi be bakomoka, i Burayi (mu Budage) aho yavukiye ndetse akaba yaranahabaye nyuma yo guhunga Jenoside yari asize mu Rwanda, hanyuma akaba anafata umugabane wa Amerika nk’iwabo kuko igihugu cya Canada kugeza ubu ari nacyo abarizwamo akaba anagifitemo ubwenegihugu, akaba yarahashakiye umugore witwa Sofia mu mwaka wa 2006 ndetse bakaba baranabyaranye umwana witwa Merik Nyungura, aba bose bakaba babarwa nk’abaturage ba Canada. Mu biganiro yagiye agirana n’ibitangazamakuru bitandukanye nyuma y’iyi album, Corneille ubwe yagiye avuga ko adapfa kuririmba, ahubwo ko ibikubiye mu ndirimbo ze ari ubuzima yabayemo.
Mu mwaka wa 2013, Corneille nibwo yaganiriye na Televiziyo y’Abafaransa, asobanura byinshi ku muziki we ushingiye ku buzima bwe bwite yanyuzemo, ariko anaboneraho kwerekana ko umutima we utarabasha kwakira kuba yagaruka mu Rwanda. Icyo gihe yagize ati: “Kuva icyo gihe cyose, numvaga ntiteguye kuba nasubirayo. Nari mfite agahinda natewe n’ibyabaye mu gihugu nkomokamoâ€.
Indirimbo ye yitwa “I’ll Never Call You Home Again” bishaka kuvuga ngo «Sinzongera kukwita iwacu ukundi» irimo amagambo agaragaza ibikomere bya Corneille. Irimo amagambo akomeye aho aba agira ati: “Ubwo mperuka kukubona, wari umeze nk’uruhurirane rw’ibyahishuwe, ikuzimu n’Itangiriro. Ubwa nyuma mperuka kukubona, wanyamburaga ibyanjye n’abari abanjye bose… sinzongera kukwita iwacu ukundi.â€
Gusa icyo gihe mu mwaka wa 2013, Corneille yatangaje ko yumva umutima we ugenda wiyunga n’u Rwanda nk’igihugu akomokamo, ndetse ko agenda yiyumvamo buhoro buhoro umutima wo kuba yahagaruka. Mu ndirimbo ye yitwa “Les Sommets de nos vies” bishaka kuvuga «Udusongero tw’ubuzima bwacu» avugamo ibihe bikomeye by’ubuzima bwe, akaza no kuvugamo iby’uko azagaruka i Kigali.
Mu ndirimbo ya Corneille yise “Parce qu’on vient de loinâ€, naho avugamo amagambo akomeye cyane agaragaza ibikomere yatewe na Jenoside yamugize impfubyi ikanamutwara abavandimwe. Muri iyi ndirimbo hari aho agira ati: “Nitwe ubwacu ba papa bacu, turacyari bato ariko kandi turanashaje, bituma ntekereza… Urabizi nitwe ubwacu ba mama bacu, turacyari bato kandi babyitayeho ariko bizahinduka. Umuntu atwarwa umwanya no guteganyiriza ejo hazaza, ariko igihe cyiza kikigendera kikadusiga ntacyo dufite ndetse twashobewe. Umuntu ata igihe kinini abira icyuya… ariko se byaba bimaze iki mu gihe umuntu atizeye niba azabasha kubona uko ejo hazaba hasa?â€. Muri iyi ndirimbo, akomeza avugamo amagambo menshi agaragaza ko yavuye kure mu buzima bwe.
Mu ndirimbo yitwa “Seul au mondeâ€, Corneille naho aririmbamo amagambo agaragaza ko yiyumva nk’uri wenyine ku isi yose, kuko ntawe agifite umuba hafi. Iyi yayikoze mu mwaka wa 2003. Muri iyi ndirimbo hari aho agira ati: “Ndi njyenyine ku isi, ntacyo mfite nabikoraho. Niyumva ndi njyenyine ku isi, singishoboye kubiceceka… Mama mbere yo kugenda yarambwiye, ngo ntukerekane imbaraga nke no gutsindwa kwawe, kandi nugera mu bihe bibi cyane ujye ukomera, amarira uyamire kuko guhorana ishema bizaba intwaro yawe nziza… Mbese ubu nzi guseka uko byakagombye… Ndirimba kenshi ngirango ntarira, iyo ntekereje ku buzima bwanjye ndara amajoro, umunsi wose uje ukambwira ko ndi njyenyine ku isiâ€
Muri rusange, mu ndirimbo z’umuhanzi Corneille aho ziva zikagera, ubwe yivugira ko ibyo aririmba ari ubuzima bwe yabayemo ndetse n’ubwo akomeza kubamo. Ibi kandi ninako bigaragara, kuko iyo usesenguye amazina aha izi ndirimbo ndetse n’amagambo akomeye aba azigize, usanga bifite aho bihurira cyane n’ibikomere yatewe n’amateka ya Jenoside yamusize ari nyakamwe.
Nyuma yo kubiririmba ariko, ubu arimo aramamaza igitabo kivuga ku buzima bwe, gisobanura n’ubundi ishavu n’agahinda yatewe no kubura abe muri Jenoside yakorewe abatutsi. Iki gitabo kiri mu rurimi rw’igifaransa yise “Là où le soleil disparait”, naho avugamo ubuzima yanyuzemo, ndetse n’uburyo yashegeshwe cyane na Jenoside yakorewe abatutsi n’ubu akaba yarabaye imbata y’amateka y’ubuzima bwe.
Muri icyo gitabo yise ‘Là où le soleil dispaÂraît’, Nyungura yibanze cyane ku ntimba yasigaranye nyuma yo kubona umuryango we wicirwa mu Rwanda mu ijoro ryo kuwa 15 Mata 1994.
Asanzwe ari umuntu utuje, ndetse byinshi kuri we ni amabanga. Iyo bigeze ku mateka ye biba ibindi bindi, ariko agace kayo gato yagahishuriye mu muzingo w’indirimbo (Album) yise ‘Parce qu’on vient de loin’.
Uwo mugabo, Se w’abana babiri Mérick na Mila, yafashe icyemezo cyo kwandika ubuhamya bwe, aho byamufashe imyaka itanu kugira ngo asohore igitabo yise ‘Là où le soleil dispaÂraît’, ibiri muri iyo myaka akaba ari yo yamaze avuga kuri Jenoside yakorewe Abatutsi mu Rwanda.
Muri icyo gitabo, ni na ho yahishuriwe intimba yari imuri ku mutima nk’igikomere yakuye ku ihohoterwa yakorewe na Nyirasenge, wamuhohoteye akamwambura ubumanzi bwe agifite imyaka itandatu n’igice (6,5).
Mu kiganiro na Paris Match, Nyungura yagize ati “Nari mfite imyaka itandatu n’igice ubwo Masenge yampohoteraga, akanyambura ubumanzi bwanjye nkiri umwana. Ibyo byanteye ihungabana cyane mu buzima bwanjye bw’imyororokere n’uburyo nashoboraga gushyikirana n’abagore. Kugeza ubwo nahuraga n’Umugore wanjye Sofia, nari ntarabasha kumenya ingano y’ingaruka natewe n’iryo hohoterwa.â€
Muri icyo gitabo kandi, Nyungura yagarutse ku buhunzi n’ubwigunge yanyuzemo, inzira yaciyemo yatumye aba icyamamare ndetse n’urukundo rwe n’umugore we Sofia.


text:
Amafoto yo ku munsi w’isabukuru ya Butera Knowless
Kuwa 1 Ukwakira 2017, umugabo wa Knowless Butera [Clement Ishimwe] yamukoreshereje ibirori byo kwishimira imyaka uyu ugore amaze ku Isi.
Ibi birori byari byitabiriwe na benshi mu nshuti z’uyu muryango biganjemo na bamwe mu basitari bakomeye ndetse n’abakorera muri Kina Music isanzwe iyoborwa na Ishimwe Clement.
Butera Knowless yagaragaje ibyishimo atewe no kuba yarakorewe ibi birori yandika ubutumwa ku rukuta rwe rwa Instagram ashimira buri wese wabashije kumuba hafi akamwifuriza isabukuru nziza, ndetse ashimira n’abateguye ibi birori byo kwizihiza isabukuru y’amavuko.
Butera yagize ati “Nagize ijoro ridasanzwe, mwakoze cyane kuba mwatumye nishimira isabukuru yanjye, ndabakunda cyane! Bantu banjye mwakoze kunyifuriza isabukuru nziza mu byukuri ubutumwa bwanyu bwakoze ahantu,Imana ibahe umugisha.”
Kuri uyu munsi w’isabukuru ya Knowless, umugabo we Clement yari yanditse amagambo asize umunyu agaragaza ko urukundo rwabo rugeze aharyoshye kandi rudateze guhagarara.
Ati”Isabukuru nziza nshuti yanjye nkunda cyane ! ( umugore wanjye) , mama w’umukobwa wacu mwiza cyane, Umukobwa wacu (Or) nanjye ubwanjye turi abanyamugisha kuba tugufite, Nzagukunda kugeza ku mwuka wa nyuma, Isabukuru nziza.“
Knowless wujuje imyaka 27 amaze igihe kigera ku mwaka n’imisago abana na Ishimwe Clement nk’umugabo n’umugore ndetse banafitanye umwana bise Or Ishimwe Butera.
Iyi sabukuru ya Knowless ije ikurikira iy’umugabo we yabaye kuya 1 Nzeri 2017. Icyo gihe Knowless yabwiye umugabo we ko amukunda mu buryo bw’ikirenga.
Ati “Isabukuru Nziza ku Inshuti Yanjye magara Clement Ishimwe , babez Uri inshuti Umuntu wese yakwifuza kugira mu buzima bwe. Wampaye ubucuti budasanzwe, wubatse intangiriro z’urukundo rwacu, Wakomeje kunkunda mu gihe nihebye, Wanyeretse inseko mu gihe nari naribagiwe ko guseka bibaho, Ndabikunda cyane nawe urabizi.
“Nagukundiye cyane kuba waranyeretse ibyo njyewe ubwanjye ntabasha kureba, Humm nkunda Amahoro Umpa. Ndabizi ko Butera aje nonaha mu byo yanshimira kukugira nk’inshuti magara byaza ku Isonga. Ishimwe Or Butera ni umwana w’umunyamahirwe ku Isi, nishimiye kuba ndi kumwe nawe uyu munsi, warakoze kuba warambereye urugero, sinabona icyo nkwitura gusa Ibyiza byo mu ijuru uzabigereho, Isabukuru nziza kuri wowe Mwiza Clement Ishimwe.”
Icyo gihe Clement nawe abinyujije mu bitekerezo yamusubije agira ati “Ndumva mfashwe n’urukundo, Wakoze kubwa buri kimwe Butera Knowless, Reka tubyishimire ntabatazabaho ejo.”
Theos UWIDUHAYE/TERADIG NEWS


text:
Ubutumwa bwa le 19:01.2020
Kuzirikana icyo Yesu yakoze ku musaraba no kugendera intinzi 17.01.2020
Mw´isi Imana yaremye iyifitiye umugambi mwiza. Ariko abantu b´Imana ndetse n abitiriwe izina ry´Imana bagiye bagira kutumvira Imana. Ku bw´urukundo Imana yakunze abari mw´isi yatumye Umwana wayo w´ikinege kugirango umwizera wese ntapfe rubi ahubwo ahabwe ubugingo buhoro.
Yesaya 53 N´ukuri intimba zacu nizo yishyizeho, imibabaro yacu niyo yikoreye, ariko twebweho twamutekereje nk´uwakubiswe n´Imana agacumitwa nayo. Iyo tuzirikana umusaraba ba Yesu tugendera mu kugororoka tukirinda icyaha cyose kugirango ntidusubize Umwami Yesu ku musaraba.
Matayo 11:28 Yesu yatubereye ikitegererezo kuko yabaye muri iyi si. Yararenganywe ariko yicisha bugufi. Ndetse yagize no kubambanwa n´abanyabyaha abaranwa n´abagome ariko asabira abagome imbabazi ku Mana. Adusaba kumwemerera akaganza muri wowe.
Imana yadutoranyije mu magana menshi y´abanyabyaha Atari uko twari tubikwiriye ariko kubera Ubuntu bwayo. Niyo mpamvu mu kuzirikana umusarab ba Yesu tubaho mu munezero ndetse n´amahoro menshi kuko imitwaro yose dufite aho tuyitwara. Gukizwa kwacu n´ubushake bw´Imana
Amahoro yuzuye atangwa na Yesu. Amahoro Yesu atanga ntabwo twayagereranya n´ayo isi itanga.
Zaburi 55:22 Imana idusaba kuyizera muri vyose. Mu buzima bwacu ni byinshi twumva twifuza kugeraho ni byiza ariko iyo duhagaze kwisezerano ry´Imana tukagororokera Imana, tugaca bugufi tukayumvira ibindi byose biradukurikira.
Yohana 16:7 Ni kenshi Imana yabwira ubwoko bwayo ngo ntimutinye ndikumwe namwe. Kandi ko Mpwemu Year umufasha azaba ari kumwe natwe. Imana yadusezeranyije gukora ikintu gishya yifuza ko twuguruka amaso yo muri Mpwemu tukabibona. Muri Mpwemu ivyaha turabitsinda hakabaho gukiranuka.
Imana yifuza ko tugira icyerekezo cy´ivy´ijuru. (Visjon Eternel).
2 Abami 7:2 Igihe Elisa yahanura ibitangaza Imana igiye gukora hari umutware w´umwami icyo gihe yagize kubishidikanya agira kwatura nabi. Ibi bituma atagera ku mwasezerano y´Imana.
Luka 7:1-10 Ariko urundi rugero rwo Kwizera ni igihe Yesu yakiza umugaragu w´umutware wagize kwizera ko Yesu avuga rimwe gusa bigatungana.
Tugire kwatura positif ihihe vyose. Duhindure imibanire yacu yakazuyazi twitange wese.
Mu gihe tuzirikana icyo Yesu yakoze ku musaraba tumenya neza ko byose yabirangirije ku musaraba tukagendera mu gukiranuka no mu ntinzi.
Tugire icerekezo cyo kwubaka ubwami bw´Imana turongowe na Mpwemu Yera. Uko tuzagira kwitangira ivy´Ubwami bw´Imana mu gukorera Imana idusezeranira amasezerano kandi tukayabamwo twebwe n´abana bacu. AMEN


text: Gusaba: Ifishi yimisumari irakwiriye kwaguka imisumari ya polygel, gusimbuza imisumari ya acrylic, kubaka UV gel, kubaka cyane kuri salon yumwuga cyangwa imisumari yubuhanzi DIY hamwe nabatangiye, ibikoresho byiza bya manicure yo gushushanya igifaransa, isanduku, stiletto, almond, ballerina cyangwa squoval gel imisumari yubuyobozi, byoroshye gukora no kubumba ❤Ibiranga: Ibibyibushye bihagije ntabwo byoroshye guhindura, hamwe nuburebure na numero byanditse kuri buri fomu yimisumari itanga ubuyobozi nyabwo bwo kubaka kwaguka;gukomera ...


text:
Mu ijoro ryo kuri uyu wa 11 Gashyantare 2022, mu karere ka Rutsiro, Umurenge wa Nyabirasi nibwo hamenyekanye urupfu rutunguranye rw’Umusore witwa Hagenimana bivugwa ko urupfu rwe rwaba rwaturutse ku nkweto yatijwe na mugenzi we. Ubuyobozi bw’umurenge bwahamirije Rwandanews24 aya makuru busaba abaturage kwirinda ibyaha n’urugomo.
Niyodusenga Jules, Umunyamabanga nshingwabikorwa w’Umurenge wa Nyabirasi kuri terefone yahamirije Rwandanews24 amakuru y’urupfu rwa Hagenimana avuga ko Abaturage batagakwiriye kugirana ibibazo ngo babyihererane ahubwo bagakwiriye kubismenyesha Ubuyobozi bukabiha umurongo uhamye.
Ati “Mu masaha ya saa yine z’ijoro zo kuri uyu wa 11 Gashyantare nibwo twamenyeshejwe amakuru y’Urupfu rwa Hagenimana, bikaba bikekwa ko urupfu rwe rwaba rwaturutse ku mirwano yagiranye na Iradukunda Jean Damascène wari wamutije inkweto itariki 10 Gashyantare ntazimusubize, nk’uko mu makuru yibanze twahawe twabigaragarijwe.”
Ababyeyi be batubwiye ko umwana yatashye babona nta kibazo afite akaryama, nyuma bajya kureba bagasanga yashizemo umwuka ariko bakurikirana bagasanga yarwanye na mugenzi we.
Niyodusenga jules asaba Abaturage kwirinda ibyaha, ndetse n’abafitanye ibibazo bakabimenyesha ubuyobozi kuko gihabwa umurongo muzima, ndetse bakirinda kwihanira kuko iyo icyaha kiguhamye ukiryozwa ni amategeko.
Amakuru Rwandanews24 yamenye ni uko nyakwigendera yari afite imyaka 19, akaba yari mwene Habumugisha Vincent na Nyirarukundo bari batuye mu mudugudu wa Nyabishongo, Akagari ka Cyivugiza, Umurenge wa Nyabirasi, naho Iradukunda Jean Damascène yari afite imyaka 18 akaba mwene Ifitamaboko Julien na Nyambuga Vestine.
Umurambo wa nyakwigendera wajyanywe ku Bitaro bya Murunda ngo ubanze ukorerwe isuzuma, mu gihe Iradukunda Jean Damascène ukekwaho kugira uruhare mu rugomo rwateye urupfu yashyikirijwe RIB Sitasiyo ya Kivumu.
Mu gihe Urukiko rwaba rumuhamije icyaha cy’Urugomo rwabyaye urupfu rwamukatira igihano cy’igifungo cya burundu nk’uko biteganywa n’igitabo cy’Amategeko ahana mu rwanda.


text:
U Rwanda ni kimwe mu bihugu bifite politiki iha amahirwe urubyiruko, icyakora haracyari icyuho cy’uruhare rw’urubyiruko mu guhabwa ijambo mu gufata ibyemezo na politiki igihugu kigenderaho.
Mu gihe hasozwaga amahugurwa y’abahagarariye
imiryango itandukanye y’urubyiruko, Ihuriro
ry’Imiryango y’Urubyiruko yiga ku Buzima bw’Imyororokere, ‘Afriyan Rwanda’, ryagaragaje ko urubyiruko rukwiriye guhabwa ijambo mu gufata ibyemezo ndetse na
politiki igihugu kigenderaho.
Aya mahugurwa akaba yarahurije hamwe urubyiruko rugera kuri
30, rwaturutse mu mahuriro y’urubyiruko atandukanye. Aya mahugurwa yatanzwe ku bufatanye bwa Afriyan Rwanda,
RWAMREC na Health Development Initiative (HDI) binyuze muri gahunda izwi nka
‘Generation G Programme’. Mu busanzwe iyi gahunda igamije guharanira ko ijwi
ry’urubyiruko ryumvwa, rigahabwa agaciro, ndetse no kwimakaza uburinganire muri
sosiyete.
Mu gihe hasozwaga aya mahugurwa, umuyobozi ushinzwe ibikorwa
muri AFRIYAN Rwanda, Bwana NIYIBIZI Evode, yatangaje ko “U Rwanda rwateye
intambwe ishimishije binyuze mu bushake bwa politiki, rushyigikira uruhare
rw'ingimbi n'urubyiruko mu iterambere ry'igihugu. Icyakora, hakenewe gushakisha
no gukemura inzitizi zinyuranye, zituma urubyiruko rutagira uruhare runini mu
gufata ibyemezo”.
Mu gusoza ijambo rye, yakomeje avuga ko kugira ngo ibi
bigerweho, urubyiruko rukwiriye guhabwa ubumenyi buhagije ndetse no kongererwa
ubushobozi. Yagize ati “Kugira ngo tubigereho, dukeneye kongerera ubushobozi
ingimbi n'abangavu kugira ngo bashobore kugira uruhare runini mu kwerekana
ibitekerezo byabo, ndetse no gutegura ibisubizo kugira ngo
bakemure ibibazo by'ingutu bahura nabyo”.
Umwe mubari bitabiriye aya mahugurwa, UWAMUNGU Marie Ange
Raissa, Umuyobozi mukuru wa “Impanuro Girls Initiative”, yavuze ko mu Rwanda
abaturage bari munsi y’imyaka 30 bangana na 60% by'abaturage muri rusange; ibi
bikaba bigaragaza ko urubyiruko rutagomba kwibagirana igihe hafatwa ibyemezo bitandukanye, ahubwo rugomba guhabwa ijambo mu byemezo bifatwa.
Muri aya mahugurwa urubyiruko rwahuguwe n'abantu batandukanye
Urubyiruko rwitabiriye aya mahugurwa ruteze amatwi ngo ruhabwe ubumenyi butandukanye


text:
Dutanga ABAKOZI BO MU RUGO b’ingeri zose, Abaseriva, Abarwaza, Abazamu n’abandi batandukanye, Kigali, Rwanda
Dutanga Abakozi bo Mu Rugo b’ingeri zose, Abaseriva, Abarwaza, Abazamu n’abandi , Kigali, Rwanda
Abakozi dutanga uko bameze
Abakozi dutanga ni abakozi bujuje ibikurikira:
- Bahembwa guhera ku mushahara wa 30 000 Rwf kuzamura.
- Baba barahawe amahugurwa kandi bamenyereye akazi.
- Tuba tuzi inkomoko yabo, bityo bikatworohera gufatanya namwe na Police iyo habaye ikibazo.
Uko dutanga serivisi
- Uraduhamagara, ukatubwira uko umukozi wifuza ameze.
- Tugashaka mubo dufite niba tumufite.
- Twaba tumufite ukishyura 25 000 Rwf ya serivisi.
- Tukaguhuza n’umukozi.
Mu gihe umukozi twaguhuje nawe mutahuje tugushakira undi mukozi mu gihe hatari hashira amezi 6 wishyuye.
Ku bindi bisobanuro
Ku bindi bisobanuro mwatuvugisha kuri +250786970909 / +250784251104.
- Category : Announcements


text:
Abaturage n’impuguke mu bwubatsi basanga kubakisha amatafari ya rukarakara bizafasha kwihutisha gahunda ya Leta yo kongera inzu ziciriritse ndetse binafashe kubungabunga ibidukikije.
Kuri uyu wa Kane ni bwo hasohotse amabwiriza yemerera abaturage gukoresha amatafari ya rukarakara ariko hubahirizwa amategeko yateganijwe.
Mu bice by’icyaro ni ho usanga abaturage babumba cyane amatafari ya rukarakara kandi bakayubakisha inzu. Bemeza ko kubakisha aya matafari bifasha buri wese kubona inzu ye bitamuhenze kuko ngo iyo yabumbwe neza akomera cyane, kandi bigafasha no kubungabunga ibidukikije
Umukisha Théoneste utuye mu Busanza mu Karere ka Kicukiro yagize ati “Amatafari y’inkarakara usanga kuyubakisha ari ibintu byoroshye afite umumaro bitewe n’ubushobozi dufite kuko buratandukanye, kuyubakisha biroroshye kubungabunga ibidukikije ukabona ko afite akamaro kanini ku bushobozi bw’abaturage hari abafite ubushobozi bwo kubakisha amatafari ahiye, bloc ciment ariko ugasanga n’ubwo inkarakara bazanga zirakomeye kurenza bloc ciment.”
Ntamaharane Jean Marie Vianney, umuturage wo mu Karere ka Kicukiro avuga ko inzu yubakishije ihangana n’ingaruka z’ubukonje.
Yagize ati “Ntabwo iriya nzu ishobora gufatwa n’ubukonje nk’uko nk’inzu y’amatafari ahiye usanga yatangiye komoka amatafari yatangiye kuvungagurika ariko inkarakara zirwanya ubukonje.”
Minisiteri y’Ibikorwa Remezo ibinyujije mu Kigo cy’Igihugu cy’Imiturire yasohoye amabwiriza avuga ko mu gihugu hose abaturage bashaka kubaka inzu zo guturamo bemerewe gukoresha amatafari ya rukarakara mu gihe basabye ibyangombwa byo kubaka.
Umuyobozi Mukuru w’iki kigo, Eric Serububi arasobanura uburyo bizakorwamo.
Ati “Rukarakara iri gukoreshwa cyangwa yemerewe gukoreshwa ku cyiciro cya kabiri cy’inzu zemerewe kubakwa, inzu ntoya zitageretse zidafite kave (cave). Ni inzu zo guturamo zitarengeje metero kare 200, amabwiriza ateganya ko umuntu wubakisha cyangwa wubaka rukarakara agomba kuba yarabihuguriwe, ikigiye gukurikiraho ni imfashanyigisho tugiye gukorana n’uturere muri iyi minsi tudatindira abashaka kuyikoresha duhugure abafundi ariko na bwo binyuze mu makoperative.”
Abaturage bakiriye neza aya mabwiriza
Umwe mu baturage yakiriye neza aya mabwiriza agira ati “Biriya bintu twabyishimiye cyane kuba Leta itekereza ikabona hari icyo byafasha abaturage kuko nakera iyo wubakishaka rukarakara inzu yabaga imeze neza bitandukanye n’ubu twubakisha ‘bloc ciment’ inzu ikamara imyaka mike, itafari rya rukarakara ni ryiza iyo umuturage aribumbye neza mu butaka rikuma. “
Amani Jean de Dieu wo mu Karere ka Kicukiro
“Twabyishimiye Leta yacu ifite ukuntu itekereza kubaturage abo hasi abo hejuru ibyiciro byose bikisangamo nta kibazo twabyishimiye.”
Ntamaharane Jean Marie Vianney
“Nutarufite aho aba agiye kugerageza mu bushobozi bwe buke abone inzu ye igendanye n’igihe turi kujyamo njye nashimira leta y’u Rwanda no kuba yatekereje kubantu bo ku rwego ruciriritse.”
Aya mabwiriza kandi ateganya ko nta nzu y’ubucuruzi izubakishwa rukarakara, kandi itafari rikaba rifite ubugari bwa cm 20 n’uburebure bwa cm 10 na cm 15 z’ubuhagarike ndetse inzu ikaba ifite fondasiyo (umusingi) y’amabuye, umucanga na sima. Akarere n’umujyi nibyo bigena ibice byihariye bitemerewe kubakwamo innzu hakoreshejwe rukarakara


text:
AMASOMO:
2 S 12, 7-10.13; Ps 31; Ga 2 , 16.19-21; Lc 7, 36-8, 3.
Karidinali John Herny Newman yaravuze ati “Umunsi umwe, ku bw’ijambo rimwe gusa, Imana yaremye ijuru n’isi, ibiboneka n’ibitaboneka, ibivanye mu busa. Ariko aho Muntu amariye gucumura, kugirango Imana yongere ireme byose bundi bushya, byayisabye kwihagurukira, yambara umubiri wa Muntu, isangira na we ubuzima, ndetse kugera no ku rupfu” ( reba J. Ratzinger, Jésus de Nazareth, tome I, 183). Ano magambo ya Karidinali aratwereka buryo ki kubabarira ari umurimo utoroshye. Ni byo bikomeye kurusha kurema
. Amasomo matagatifu ya kino cyumweru aradufasha kuzirikana ku mpuhwe n’imbabazi by’Imana. Turaza kumva abantu babiri, umugabo Dawudi (mu isomo rya mbere), n’umugore w’umunyabyaha, ushobora ndetse no kuba yari ihabara, utavuzwe izina ( mu Ivanjli), bose bababariwe ibyaha bikomeye.
Burya Muntu wese aho ava akagera, ni umunyantege nke. Ni umunyabyaha. Akeneye impuhwe z’Imana. Mu Ivanjili, Yezu yabwiye umufarizayi Simoni wari wamutumiye inkuru y’umuntu wari ufite abantu babiri bamurimwo umwenda; umwe yari amurimo amadenari Magana atanu, undi mirongo itanu. Babuze icyo bishyura abarekera uwo mwenda. Yezu akabaza ati ‘Muri abo bombi, ni uwuhe uzarusha undi kumukunda?’ Simoni ni ko gusubiza ati ‘Ndasanga ari uwarekewe umwenda munini’. Yezu ni ko kumubwira ati ‘Usubije neza’.
Ubundi twibuke ko mwa kiriya gihe ko igihembo cy’umukozi ku munsi cyari idenari imwe. Bityo umwe yari afite umwenda ungana n’umushahara ukababakaba imyaka ibiri, n’aho undi ari umushahara usaga amezi abiri, ni ukuvuga iminsi mirongo itanu. Nyamara bariya banyamadene bombi, haba uwari ufite umwenda munini, haba uwari ufite umwenda muto, bose babuze ubwishyu, ariko bababarirwa imyenda yabo yose. Ubundi ntibisanzwe ko umuntu akuguriza maze wabura ubwishyu akakubwirango wa mwenda wigumanire. Ahubwo twebwe tumenyereyeko iyo umuntu abuze ubwishyu hitabazwa inkiko. Uriya munyabintu rero ntasanzwe, agomba kuba ari we Mana. Bariya banyamadene ni twebwe twese. Burya twese imbere y’Imana nta bwishyu dushobora kubona, burya twese dukeneye impuhwe zayo. Mbere na mbere dukwiriye impuhwe z’Imana kubera :
- Ukutanyurwa kwa Muntu, aribyo bimuganisha mu irari. Mu isomo rya mbere, twumvise ukuntu Imana yisigiye amavuta Dawudi ngo abe Umwami wa Israheli, ikamukiza ikiganza cya Sawuli; Imana yamuhaye inzu ya Israheli n’iya Yuda, inamubwirako niba ibyo bidahagije ko izamwongera n’ibindi. Nyamara umwami Dawudi we ntiyanyuzwe n’ibyo byose kugera n’aho yicisha inkota Uriya maze afata umugore we amugira uwe!
Bakiristu bavandimwe, kimwe na Dawudi, Imana yaduhaye byose kandi ku buntu. Yaduhaye ubuzima dufite, iduha ibintu, iduha urubyaro, iduha ubutegetsi n’ibindi byose. Nyamara ikituranga nk’abantu ni ukutigera tunyurwa
In addition all doses caused an increase in the total length of the small intestine. cialis sales 30Physical Examination include the following:.
. Ni ukurangwa n’inyota idashira ituma tugera n’aho duhemukirana, ituma bamwe bahitamo kwibera abambuzi na ba bihemu. Ese aho jyewe nta muntu naba narahuguje ibye ? Ese aho jyewe nta muntu naba narambuye ? Aho nza gusanga naragenje nka Dawudi, nimbwire Imana nka Dawudi nti « Ni koko nacumuye kuri Uhoraho ». Imana yiteguye kuduhanaguraho ibicumuro byose nk’uko yabikoreye Dawudi.
- Imana ntitubabarira ukutanyurwa kwacu gusa. Imana yiteguye no kudukiza ingeso y’ubwirasi no kwikuza. Kimwe n’uriya mufarizayi Simoni, akenshi twumva turi intungane, akenshi abandi nibo tuba dutunga urutoki. Abandi nibo banyabyaha, abandi nibo batazi gukurikiza amategeko y’Imana. Nyamara nk’uko Pawulo mutagatifu yabitubwiye, umuntu ntagirwa intungane no kubahiriza amategeko, ahubwo agirwa intungane no kwemera Yezu Kristu. Twumvise ukuntu Yezu abwira wa mugore ati “Ukwemera kwawe kuragukijije; genda amahoro”. Ese aho jyewe ntabo njya nshinja? Ese aho jyewe ntabo njya ncira imanza ndetse akenshi mbarenganya? Guca imanza nitubirekere Imana yonyine kuko niyo ireba ikagera no ku nkebe z’imitima yacu.
Bakiristu bavandimwe, mu gihe tugitegereje impuhwe z’Imana, turasabwa kwigiramo umugenzo wo kwiyoroshya no kwicisha bugufi. Ibyananiye byose Simoni, umugore we ni byo yakoze
. Ubundi mu muco wa kiyahudi, iyo umushyitsi w’imena yakugendereraga, wamwakiraga umuhobera, umusomagura, umusiga umubavu. Kandi Simoni ntiyarayobewe ko Yezu ari umushyitsi w’imena, kuko yanamwise ngo “Mwigisha”. None uriya mugore yabikoze mu mwanya w’umufarizayi kuko we yazirikanaga ukuntu Yezu yamugiriye impuhwe maze akamukiza ibyaha bye byose. Simoni yumvaga ko we ari intungane, ko atakagombye gukora ibyo byose. Yezu yaje asanga Simoni, nyamara uriya mugore we ni we wasanze Yezu. Ese twebwe iyo dufite ibibazo tujya twibuka gusanga Yezu? Ese iyo Yezu amaze kudukiza tujya twibuka kumushimira?
Nyuma yo kwigiramo umugenzo wo kwiyoroshya, turanasabwa kandi kugira urukundo nyarukundo. Mu gihe umwami Dawudi yanze kunyurwa n’ibyo yari afite byose, akarenga agafata n’umugore wa mugenzi we, uriya mugore wo mu Ivanjili we yahisemo kwigomwa ibyo yari afite byose
. Umutima we yawufunguriye Yezu kugeza yewe no ku misatsi ye, ndetse n’amarira ye, utaretse umubavu uhenda cyane yamusize ku birenge. Twebwe urukundo ruzira uburyarya ruratugora. Yezu ni we wadukunze kugera n’aho yemera kwitanga kugera ku rupfu. Nituza kumuhabwa mu kimenyetso cy’umugati, tuze kumusaba aduhe kugira urukundo nk’urwe, maze abe arirwo ruturanga ubu n’iteka ryose. Amen
Padiri Fidèle NSHIMIYIMANA


text:
Kunywa amazi mu gitondo ukibyuka ni ingenzi cyane, kuko bifitiye akamaro ingingo z’ingenzi zigize umubiri wacu.
Akamaro ko kunywa amazi ukibyuka mu gitondo
Aya mazi ya mu gitondo afasha gusohora imyanda mu mubiri
Kunywa amazi ukibyuka mbere yuko ugira ikindi cyo kurya ufata bifasha gusukura amara, bityo bigafasha intungamubiri kuba zakwinjira mu mubiri ku buryo bworoshye. Uretse gufasha amara kandi, iyo urugero rw’amazi ruri hejuru bigirira akamaro kanini impyiko, kuko bifasha mu mikorere yazo.
Bifasha ubwonko kongera gukora cyane
Mu gihe umubiri ufite umwuma, ubwonko bukora buhoro. Ibi bishobora gutera kumva unaniwe, wacitse intege, ndetse no kumva uribwa umutwe, bishobora ndetse no kugutwara akanyamuneza kawe, ukumva ufite umunabi.
Ingirangingo z’ubwonko zigizwe na 75% by’amazi, mu gihe ufite umwuma nicyo gice cya mbere kigaragaza imikorere mibi.
Byongera imikoreshereze y’imbaraga mu mubiri
Aha niho ujya wumva benshi bavuga ngo amazi afasha kunanuka. Nubwo ubushakashatsi bwakozwe bwerekana ko amazi afasha mu gutakaza calorie nke; zitagira icyo zikora mu kugabanya ibiro. Kunywa amazi ukibyuka bifasha umubiri gukoresha imbaraga (calories) ku rugero ruri hejuru.
Mu gihe umubiri ufite inyota, ushobora kwibeshya ukaba wayitiranya n’inzara, bikaba byagutera kurya cyane. Ari byo biviramo benshi kongera ibiro cyane.
Kunywa byibuze ikirahuri cy’amazi (ushobora kugeza no kuri litiro imwe n’igice (1.5 L)) mbere y’ibindi byose ukibyuka bishobora kongera imikoreshereze y’imbaraga mu mubiri, bikaba byagufasha guhorana ibiro bikwiye.
Bizakurinda inzara igihe kinini
Kunywa amazi ukibyuka bituma wumva uhaze mu gifu. Mu gihe unywa mazi yaba mbere yo kurya cg mu gitondo ukibyuka bigufasha kurya bicye, bikakurinda kurya byinshi umubiri udakeneye.
Gusa ntugomba kunywa amazi gusa, ngo usimbuke ifunguro rya mu gitondo, kuko nabwo bishobora gutuma uza kurya byinshi nyuma.
Byongera kukurinda umwuma
Nyuma yo kumara amasaha menshi usinziriye, umubiri niko ugenda ugira umwuma. Kunywa amazi ukibyuka, bifasha kongera igipimo cy’umwuka mwiza wa oxygen, ndetse bigafasha no mu ikorwa ry’insoro z’amaraso.
Ushobora kunywa amazi ukibyuka angana iki?
Kugira ngo ubone umusaruro uhagije, ni byiza kunywa amazi byibuze agera kuri litiro 1 (ni nk’ibirahuri 4) ukibyuka.


text:
IGICE CYA 37
Tugomba kujya twibuka Yehova n’umwana we
TUVUGE ko hari umuntu uguhaye akantu keza cyane. Wakumva umeze ute?— Mbese, wamushimira gusa, ariko ugahita umwibagirwa? Cyangwa ahubwo wakomeza kujya umwibuka, ukibuka n’ako kantu yaguhaye?—
Yehova Imana yaduhaye impano nziza cyane. Yohereje Umwana we hano ku isi kugira ngo adupfire. Waba uzi icyatumye Yesu adupfira?— Icyo ni ikintu gifite akamaro cyane tugomba gusobanukirwa.
Nk’uko twabibonye mu Gice cya 23, Adamu yakoze icyaha igihe yicaga itegeko ritunganye ry’Imana. Kubera ko twese twakomotse kuri Adamu, natwe turi abanyabyaha. None se, utekereza ko ari iki dukeneye?— Urebye, ni nk’aho dukeneye undi mubyeyi mushya, wabaye hano ku isi ari intungane. Utekereza ko ari nde ushobora kutubera umubyeyi nk’uwo?— Ni Yesu.
Yehova yohereje Yesu hano ku isi kugira ngo atubere umubyeyi mu cyimbo cya Adamu. Bibiliya igira iti “‘umuntu wa mbere ari we Adamu yabaye ubugingo buzima,’ naho Adamu wa nyuma yabaye umwuka utanga ubugingo.” Adamu wa mbere ni nde?— Yee, ni wa wundi Imana yaremye mu mukungugu. Naho Adamu wa kabiri we ni nde?— Ni Yesu. Bibiliya ibigaragaza igira iti ‘umuntu wa mbere [ari we Adamu] yaturutse mu butaka ari uw’ubutaka, naho umuntu wa kabiri [ari we Yesu] yaturutse mu ijuru.’—1 Abakorinto 15:45, 47; Itangiriro 2:7.
Kubera ko Imana yafashe ubuzima bwa Yesu ikabukura mu ijuru ikabushyira mu nda ya Mariya, byatumye Yesu ataba umunyabyaha Luka 1:30-35). Ni na yo mpamvu igihe Yesu yavukaga, abamarayika babwiye abungeri bati ‘uyu munsi Umukiza yabavukiye’ (Luka 2:11). Ariko se, kugira ngo Yesu atubere Umukiza, ni iki yagombaga kubanza gukora?— Yagombaga kubanza gukura, akaba umugabo nk’uko Adamu yari ameze. Ni bwo noneho Yesu yashoboraga kuba ‘Adamu wa kabiri.’nkatwe abantu twakomotse kuri Adamu. Ngiyo impamvu yatumye Yesu avuka atunganye (
Umukiza wacu, ari we Yesu, azatubera na “Data wa twese Uhoraho.” Uko ni ko Bibiliya imwita (Yesaya 9:5, 6). Koko rero, Yesu, we utunganye, ashobora kutubera data mu mwanya wa Adamu, we wakoze icyaha, bityo ntabe agitunganye. Ubwo rero, dushobora guhitamo ko ‘Adamu wa kabiri’ atubera data. Nk’uko tubizi ariko, Yesu na we ni Umwana wa Yehova Imana.
Turamutse tumenye ibihereranye na Yesu, ashobora kutubera Umukiza. Waba ucyibuka icyo dukeneye gukizwa?— Yee, dukeneye gukizwa icyaha n’urupfu twarazwe na Adamu. Ubuzima butunganye Yesu yatanzeho igitambo ku bw’inyungu zacu igihe yari amaze gukura, bwitwa incungu. Yehova yatanze incungu kugira ngo tujye tubabarirwa ibyaha byacu.—Matayo 20:28; Abaroma 5:8; 6:23.
Nta gushidikanya rwose ko nta n’umwe muri twe wifuza kwibagirwa ibyo Imana n’Umwana wayo badukoreye. Si byo se?— Yesu yeretse abigishwa be uburyo bwihariye buzajya bubafasha kwibuka ibyo yabakoreye. Reka turebe ubwo ari bwo.
Reka tuvuge ko turi mu cyumba cyo hejuru Yesu n’intumwa ze barimo, i Yerusalemu. Ni nijoro. Yesu n’intumwa ze bari ku meza. Ku meza hari inyama z’intama zokeje, imigati na vino itukura. Barafata ifunguro ryihariye. Waba uzi impamvu?—
Iryo funguro ribibutsa ibyo Yehova yakoze imyaka amagana n’amagana mbere y’aho, igihe abagaragu be b’Abisirayeli bari abacakara mu gihugu cya Misiri. Icyo gihe, Yehova yabwiye abagaragu be ati ‘buri muryango wice umwana w’intama, maze usige amaraso hejuru ku muryango w’inzu.’ Hanyuma yongeyeho ati ‘mujye mu mazu yanyu, murye uwo mwana w’intama.’
Abisirayeli babigenje uko Yehova yababwiye. Muri iryo joro, umumarayika w’Imana yanyuze mu gihugu cyose cya Misiri. Amazu yose uwo mumarayika yagiye yinjiramo, yagiye ahica umwana w’imfura. Ariko iyo yageraga ku nzu isizeho amaraso ku muryango, yarayirekaga, akajya ku nzu ikurikiraho. Muri ayo mazu nta mwana n’umwe yahishe. Farawo, umwami wa Misiri, yakuwe umutima n’ibyo umumarayika wa Yehova yakoze. Ku bw’ibyo, yabwiye Abisirayeli ati ‘ntimukiri abacakara. Mugende, muve mu Misiri.’ Ako kanya Abisirayeli bahise bafata ibintu byabo babishyira ku ngamiya no ku ndogobe, bava mu Misiri.
Nta bwo Yehova yashakaga ko abagaragu be bakwibagirwa icyo gikorwa yabakoreye, abakura mu bucakara. Ku bw’ibyo, yarababwiye ati ‘incuro imwe buri mwaka, mugomba kujya murya ifunguro rimeze nk’iryo mwariye iri joro.’ Iryo funguro ryihariye, baryise Pasika. Bibukaga ko muri iryo joro, umumarayika w’Imana yagiye arenga amazu yari asizeho amaraso.—Kuva 12:1-13, 24-27, 31.
Ibyo ni byo Yesu n’intumwa ze batekerezaho mu gihe basangira ifunguro rya Pasika. Ubu noneho barangije kurya, none Yesu agiye gukora ikintu gikomeye cyane. Mbere yo kugikora ariko, abanje gusohora Yuda, wari intumwa mbi. Ubu noneho Yesu afashe umwe mu migati yari igiye gusigara, arawusengera, awukatamo uduce, aduha abigishwa be. Arababwiye ati ‘mwakire murye.’ Hanyuma, yongeyeho ati ‘uyu mugati ugereranya umubiri wanjye ndi butange mbapfira.’
Hanyuma, Yesu afashe igikombe cya vino itukura. Nyuma y’isengesho ryo gushimira, agihaye abigishwa be, agira ati ‘munyweho mwese.’ Yongeyeho ati ‘iyi vino, igereranya amaraso yanjye ngiye kumena kugira ngo mbakize ibyaha byanyu. Ibi mujye mubikora kugira ngo munyibuke.’—Matayo 26:26-28; 1 Abakorinto 11:23-26.
Waba wabonye ko Yesu yavuze ko abigishwa be bagombaga gukomeza kujya bakora batyo kugira ngo bamwibuke?— Guhera ubwo,nta bwo bari kuzongera kujya bafata ifunguro rya Pasika. Ahubwo, rimwe mu mwaka, bari kuzajya bafata ifunguro ryihariye ribafasha kwibuka Yesu n’urupfu rwe. Iryo funguro ryitwa Ifunguro ry’Umwami rya Nimugoroba. Muri iki gihe, dukunze kuryita Urwibutso. Waba uzi impamvu?— Ni ukubera ko ritwibutsa ibyo Yesu na Se, ari we Yehova Imana, badukoreye.
Umugati utwibutsa umubiri wa Yesu. Yesu yemeye gutanga umubiri we kugira ngo tuzabone ubuzima bw’iteka. Naho vino itukura yo itwibutsa iki?— Yo itwibutsa agaciro k’amaraso ya Yesu. Amaraso ya Yesu arusha agaciro amaraso y’umwana w’intama yamenetse kuri Pasika mu Misiri. Waba uzi impamvu?— Bibiliya ivuga ko amaraso ya Yesu ashobora gutuma tubabarirwa ibyaha. Kandi igihe tuzaba twababariwe ibyaha byacu byose, ntituzongera kurwara, gusaza cyangwa gupfa. Tugomba kujya dutekereza kuri ibyo bintu byose mu gihe tugiye kwizihiza Urwibutso.
Ariko se, abantu bose ni ko bemerewe kurya ku mugati no kunywa kuri vino igihe cyo kwizihiza Urwibutso?— Yesu yabwiye abo basangiye umugati na vino ati ‘tuzafatanya mu bwami bwanjye kandi tuzicarana ku ntebe z’icyubahiro mu ijuru’ (Luka 22:19, 20, 30). Ni ukuvuga ko abo bigishwa bari kuzajya mu ijuru kuba abami hamwe na Yesu. Ku bw’ibyo rero, abantu bafite ibyiringiro byo kuzategekana na Yesu mu ijuru ni bo bonyine bagomba kurya ku mugati no kunywa kuri vino.
Icyakora, n’abantu batarya ku mugati cyangwa ngo banywe kuri vino na bo bagomba kuba bahari mu gihe cyo kwizihiza Urwibutso. Waba uzi impamvu?— Ni ukubera ko Yesu yatanze ubuzima bwe ku bwabo na bo. Iyo twizihije Urwibutso, tuba tugaragaje ko ibyo byose tukibizirikana. Tuba twibuka impano ihebuje Imana yaduhaye.
Dore imwe mu mirongo igaragaza akamaro k’incungu ya Yesu: 1 Abakorinto 5:7; Abefeso 1:7; 1 Timoteyo 2:5, 6; na 1 Petero 1:18, 19.


text:
Isomo ryo mu gitabo cy’Ibyakozwe n’Intumwa 17,15.22-34; 18,1
Abari baherekeje Pawulo barakomeza bamugeza Atene, hanyuma bahindukirana ubutumwa bugenewe Silasi na Timote, bubategeka ko bazamugeraho bidatinze. (Pawulo wari watumiwe gusobanura iby’inyigisho ze), ahagarara rwagati mu rukiko, araterura ati «Yemwe bantu ba Atene, ndabona ko mushishikarira iyobokamana ku buryo bukataje! Koko rero, ubwo nagendagendaga mu mihanda y’umugi wanyu, nagiye mbona amashusho y’Imana zanyu, ndetse ndabukwa n’urutambiro rwanditsweho ngo ‘Urw’imana itaramenyekana,’ None rero, iyo Mana musenga mutayizi, ni yo nje kubamenyesha. Imana yaremye isi n’ibiyirimo byose, yo Mugenga w’ijuru n’isi, ntitura mu ngoro zubatswe n’ibiganza by’abantu, ntikorerwa n’ibiganza by’abantu nk’aho hari icyo ikennye, ahubwo ni yo iha bose ubugingo, ikabaha umwuka n’ibindi bakeneye byose. Yaremye amoko yose y’abantu ikurije ku muntu umwe, iyatuza ku bwisanzure bwose bw’isi ; yayashyiriyeho ibihe uko bisimburana, ibakebera imbibi z’aho bagomba gutura. Ibyo Imana yabigiriye kugira ngo wenda nibayishakashaka babashe kuyishyikira, kuko mu by’ukuri itari kure ya buri muntu muri twe. Ni yo dukesha ubugingo, ubwinyagambure n’ukubaho uko ari ko kose, nk’uko bamwe mu basizi banyu bigeze kubivuga bati ‘Koko turi inkomoko yayo.’ Ubwo rero dukomoka ku Mana, ntitugomba gutekereza ko kamere y’Imana imeze nka bya bishushanyo bibajwe muri zahabu, muri feza cyangwa se mu ibuye, bikomoka ku bukorikori n’ubugenge bya muntu. lmana rero yirengagije ibyo bihe by’ubujiji, none irahamagara abantu bose iyo bava bakagera ngo bisubireho, kuko yashyizeho umunsi igomba gucira isi urubanza rutabera ikoresheje umuntu yabigeneye, nk’uko yahaye bose icyemezo, umunsi imuzura mu bapfuye.» Pawulo ngo avuge iby’izuka ry’abapfuye, bamwe muri bo bamuha urw’amenyo, abandi baramubwira bati «Kuri iyo ngingo tuzakumva ikindi gihe!» Nuko Pawulo abavamo atyo. Nyamara bamwe bifatanya na we baremera. Muri bo hakaba Diyoniziyo, umujyanama mu Rukiko, n’umugore we witwa Damari, n’abandi. Nyuma y’ibyo, Pawulo ava Atene ajya i Korinti.
Zaburi y 148,1-2, 11-12, 13.14b
R/Nyagasani, ijuru n’isi byuzuye ikuzo ryawe.
Nimusingirize Uhoraho mu ijuru,
mumusingize mwebwe abatuye hejuru y’ibicu !
Nimumusingize, bamalayika be mwese,
namwe ngabo ze mwese, nimumusingize !
Nimumusingize bami b’isi, hamwe n’amahanga yose,
bikomangoma byo ku isi namwe bacamanza,
basore namwe bakobwa b’inkumi,
basaza namwe kandi rubyiruko !
Bose nibasingize izina ry’Uhoraho,
ko ari ryo rihatse ayandi yose,
n’ikuzo rye rigasumba ijuru n’isi :
bituma abayoboke be bamurata.


text:
Mariya we, akomeza guhagarara iruhande rw’imva, arira. Uko yakariraga arunama, arunguruka mu mva. Ni bwo abonye abamalayika babiri bambaye imyenda yererana, bicaye aho umurambo wa Yezu bari bawushyize, umwe ahagana ku mutwe, undi ahagana ku birenge.
Baramubwira bati «Mugore, urarizwa n’iki?» Arabasubiza ati «Nyagasani bamutwaye, none nayobewe aho bamushyize.» Akivuga ibyo, arahindukira areba inyuma, maze abona Yezu ahagaze, ariko ntiyamenya ko ari Yezu. Yezu aramubwira ati «Mugore urarizwa n’iki? Urashaka nde?» Mariya akeka ko ari umunyabusitani, aramubwira ati «Nyakubahwa, niba ari wowe wamutwaye, mbwira aho wamushyize, maze mujyane.» Yezu aramubwira ati «Mariya we!» Undi arahindukira, aherako amubwira mu gihebureyi ati «Rabuni», ari byo kuvuga ngo «Mwigisha». Yezu ahita amubwira ati «Ntushake kungumana, kuko ntarazamuka njya kwa Data. Ahubwo genda, usange abavandimwe banjye maze ubabwire ko ngiye kwa Data ari we So, ku Mana yanjye ari na Yo Mana yanyu.» Nuko Mariya Madalena ajya kubwira abigishwa ati «Nabonye Nyagasani, nimwumve n’ibyo yambwiye.»


text:
Biteguye kuzatora “YEGO” ku munsi wa Referandum
Abaturage bo mu Mrenge wa Gashenyi mu Karere ka Gakenke, baravuga ko biteguye kuzatora “Yego” ku munsi wa Referandum.
Babitangarije Hon depite Kayitare Innocent kuri uyu wa kabiri tariki 15 Ukuboza 2015, ubwo yari amaze kubasobanurira ibikubiye mw’itegeko nshinga ryavuguruwe, kugira ngo bumve ko uburyo ryavuguruwemo ari bwo bifuzaga ko rivugururwamo.
Aba baturage bavuga ko mu gihe bagishaka gukomeza kugerwaho n’ibikorwa by’iterambere nk’ibyo babona, ntacyababuza gutora “Yego” ku munsi wa Referandum, kuko ntawubarusha kumenya aho bavuye n’aho bakeneye kujya.
Ku bwabo ngo aho intambara y’abacengezi yabagejeje barahazi, kuburyo badakeneye ikintu cyose gishobora gutuma basubira mu bihe byari byarabavukije umutuzo n’umudendezo basigaye bafite.
Bakavuga ko tariki 18 Ukuboza 2015 ibatindiye kugira ngo byajye kwemeza ibyo basabye ko bivugururwa.
Mukeshimana Annonciata wo mu kagari ka Taba, ashimira cyane intumwa za rubanda zumvishe icyifuzo cyabo, zikemeza ko itegeko nshinga rivugururwa.
Yagize ati “Ku itariki 18 biradutindiye, inkoko niyo ngoma kugirango tuzajye kwemeza ibyo twiyemereye n’ubundi tubibasaba, tumaze gushishoza ibyo nyakubahwa yari amaze kutugezaho kandi bigikomeza n’ubundi gushyiraho “Yego” kw’itegeko nshinga turi tayari.”
Habarugira Benoit wo mu kagari ka Nyakina, ashimira intumwa za rubanda kuba zarasoje ubutumwa, ku buryo abamara impungenge ko mu murenge wa Gashenyi ntawe ushobora kudatora “Yego” kubera amateka banyuzemo.
Ati “Hano muri Gashenyi, utagira ati “YEGO” keretse atararyamye muri iki kibuga, utarakiryamyemo we yavuga ati “OYA”, ariko kubera izo mpamvu abanyagashenyi nimwe ntumwa twatumye mukadutumikira, tubijeje ko “Yego” niyo ya mbere 100%.”
Hon depite Kayitare yasabye abatuye mu murenge wa Gashenyi kuzakora ikibari ku mutima bakareka kumva amagambo y’abantu birirwa bavuga, kandi ko abazungu batabifuriza ahantu hazima.
Ati “Abazungu ntibifuza ahantu hazima, ngo barashaka demokarasi. Ibyo turimo se si demokarasi? Gutora uzatora uko ubyifuza, twese iyo tuvuga ngo tuzatora president Kagame nuko yatugejeje ku byiza kandi byivugira”


text:
Inyigisho yo ku wa kane w’icyumweru cya 23 gisanzwe, umwaka A
Ku ya 11 Nzeri 2014
Amasomo: 1Kor 8,1-7.10-13; Lk 6, 27-38
Amasomo matagatifu Kiliziya umubyeyi wacu yaduteguriye, aradufasha kuzirikana ku rukundo Imana yadukunze ariko natwe tukaba dukwiriye kurugaragariza abandi , cyane cyane babandi batarakomera mu kwemera, tukabaha urugero rwiza, ntitubabere impamvu yo kworama kuko niborama bitewe n’uko twabahaye urugero rubi tuzabibazwa. Pawulo Mutagatifu aradusaba kuzinukwa burundu ikintu cyose cyaba impamvu yo kugwa k’umwe mubemera, Inyama Pawulo Mutagatifu atubwira ziba zatuwe ibigirwamana, igihe hazagira uzirya yibwirako ntacyo bitwaye azaba agushije umuvandimwe utarakomera mu kwemera ndetse anamukomerekeje k’umutima.
Bavandimwe twese Imana yaraturemye. Iturema idukunze rwose ndetse n’akarusho iduha umutimanama wokugirango tujye duhitamo icyo twakora kandi gikwiye, umutimanama woguhitamo icyiza hanyuma tukazinukwa ikibi kuko cyatworeka. Ariko bavandimwe icyiza kiruta ibindi ni ugukunda bagenzi bacu, kuko abo bagenzi bacu aribo Imana yigaragarizamo, Abongabo nitubagaragariza urukundo, tuzaba tubarinze kutwibazaho byinshi kuko bazaba babona imbuto z’ubukristu bwacu. Bavandimwe guhitamo ni ukuzinukwa, niba twarahisemo gukorera Imana tugomba kuzinukwa ibyabangamira byose ukwo guhitamo kwacu. kuko ngo “twombi twotsa amatama”.
Mu Ivanjili y’uyu munsi Yezu aradushishikariza gukunda abanzi bacu, aradusaba kugira urukundo rutagira umupaka, kuko umupaka ucamo abantu ibice, utandukanya abantu, ariko muri Yezu Kristu turi umwe, nta mugereki, nta muyawudi, twese turi abavandimwe. Iyo Yezu avuga ati : “ni mukunde abanzi banyu ” nuko aziko bishoboka, kandi ngo byose bihira abakunda Imana. Gukunda abanzi bacu ni ukubafasha gutera intambwe, ni ukwica inabi iri mu mutima wabo maze hakimikwamo ineza. Iyo neza ni wowe bazayivoma ho kuko uzaba wayimugaragarije maze bikamubera impamvu yo guhinduka, icyo gihe uwari umwanzi wawe nahinduka uzaba umweretse inzira ndetse unamufashe akaboko umwerekeza aheza. Gukunda umwanzi wawe ni ukwerekana ko hari aho wavuye ukaba hari n’aho ugeze mu bukristu .
Ese muvandimwe wowe wasomye aya masomo waba ugeze he mukubana no kubanira neza bagenzi bawe? Ni iki kikuboshye kugirango ube wakunda bose cyangwa se wababarira bose ntawe urobanuye. Niba hari uwo mutumvikana banza wirebe ubwawe urebe ko ikosa ryo kutumvikana ritakuriho, icyo gihe bizagufasha kudacira abandi urubanza. Akenshi imanza duca ziba zibera,nta n’ikizere uba ufite cyuko uwo ucira urubanza atahinduka igihe icyaricyo cyose. Yuda Isikariyoti se ntiyari umwe mu ntumwa za Yezu Kristu? Ariko se siwe wabaye uwambere mu kumugambanira. Igisambo cyari iruhande rwa Yezu k’umusaraba se sicyo yabwiye ati: “ ndakubwira ukuri uyumunsi uraba uri kumwe nanjye mu ihirwe ry’Imana” (Luk23,43). Imitekerereze y’abantu siyo y’Imana, twebwe nk’abantu b’abanyantege nke ntitugacire abandi urubanza kuko umucamanza dufite ari umwe gusa.
Diyakoni Vincent MANIRAFASHA


text:
Isosiyete ikora cyane cyane, ikora kandi igurisha ubwoko butandukanye bwibikoresho byo gusudira ibyuma, hamwe nikirangantego "Jinqiao Welding Materials".
Jiangsu Jinqiao Welding Materials Technology Co., Ltd. iherereye mu gace ka Hailing District Taizhou, inganda za Leta zifite inganda zikorana buhanga, ibigo by’ikoranabuhanga byigenga mu Ntara ya Jiangsu.Na Jiangsu Xinghai Special Steel Co., Ltd. hamwe no gusudira ibikoresho byo gutunganya uruganda-tianjin Jinqiao ibikoresho byo gusudira mu ntangiriro za 2014.Umurwa mukuru wanditseho miliyoni 80 Yuan, ufite ubuso bungana na metero kare 30.000, Ubuso bushobora gukoreshwa kuri metero kare 25.000, umutungo wose wa miliyoni 159.Ubu ifite abakozi 120, harimo 36 barangije kaminuza.
Ibicuruzwa bikoreshwa cyane muri peteroli, peteroli, ubwato bwingutu, igisirikare, gari ya moshi, kubaka ubwato, ikirere, ingufu za kirimbuzi, ibiryo, ibikoresho byubuvuzi nizindi nganda nyinshi.Isosiyete ishimangira umushinga mbere, yihutisha impinduka za tekiniki, yihutisha kuzamura impinduka.
Ibicuruzwa birimo ibyuma bitagira umuyonga MIG, TIG, SAW insinga ikomeye, ibyuma bya electrode idafite ibyuma, ibyuma bitagira umuyonga hamwe nibikoresho bidafite ferro yo gusudira neza.
Ingingo zikurikira zizitonderwa mugihe ukoresheje gusudira arcon arc: 1. Amashanyarazi afite imiterere ihanamye yo hanze yemewe, kandi polarite nziza yemewe muri DC (insinga yo gusudira ihujwe na pole mbi).2. Mubisanzwe birakwiriye gusudira kunanuka ...
Ibyuma bitagira umwanda ni ijambo rusange ryibyuma birwanya kwangirika kwitangazamakuru ryangirika nkumwuka, umwuka, amazi nibitangazamakuru byangiza nka acide, alkali numunyu.Kubera ibyiza byayo imbaraga nyinshi, igiciro gito hamwe no kurwanya ruswa, ikoreshwa cyane muri automati ...
Wibande ku guhindura imibereho yabaturage Muri uyu mwaka, Akarere ka Hailing gakurikije ihame ryo "kwibanda ku mishinga no gushyira mu bikorwa imishinga", ryateje imbere "imijyi itatu yo gushinga hamwe" y’Umujyi wa Sun, amakuru y’umujyi na siyanse n’ikoranabuhanga ...


text:
Ushobora kwibaza impamvu muri Bibiliya harimo urukurikirane rw’ibisekuruza by’abantu. Hari aho uzasanga bavuga urubyaro rwa Satani kubera ko abantu bakunze kumva ko ibya Bibiliya ari imigani igoye kumva no gusobanukirwa ibyo ishushanya, akenshi siko biri ahubwo uko ikintu kivuzwe niko kiba kiri mu buzima busanzwe. Yesu yavuze ko hari abana b’Imana ndetse n’abana ba Satani. Uko niko kuri kw’ibintu. Ikikwereka ko Imana yita ku rubyaro cyangwa se uruhererekane rw’igisekuru cy’abantu, nuko muri Bibiliya isezerano rya Kera uzasangamo igitabo cyanditsemo igisekuruza cy’abantu. Kuburyo utitonze ushobora kubyitiranya na bya bitabo bibamo urutonde rw’abafabuguzi b’ibigo by’Itumanaho na numero zabo za telephone!
1 Ngoma1:1-42.Umaze gusoma ibi bisekuru uribaza se uti ko mbona ari igisekuruza kimwe cy’abantu Imana ni inyamoko? Kubera iki Imana yemeye ko bibaho gutya?
2Timoteyo 3: 16. Ibyanditswe byera byose byahumetswe n’Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka.
Gutyo rero ibyo ubona byose muri bibiliya bibereyeho kwigisha.
Matayo 1:1-17.Aha ni mw’isezerano rishya naho harimo igisekuruza cy’abantu. Ibi byerekana ko Imana yita ku gisekuruza cyane, kuirango tuze kubona neza aho Yesu Kristo yavukiye. Bitewe n’igisekuru wavutsemo bishobora kwerekana icyo uzaba cyo cyangwa se icyo uricyo. Ababasha kwibuka ibisekuruza byabo babyiyibutsa cyangwa bakabaza abakuru, hanyuma ukaba wakwibaza uti maze kumenya igisekuruza cyane, njyewe nzaba iki? Aha urita kucyo abasekuruza bawe baricyo. Hari aho uzasanga bavuga urugero : Dawidi ategeka I Yerusalem, nyina we yitwaga kanaka… uzasome neza Bibiliya uzabibonamo. Umuntu kanaka yakoze iki n’iki nyina yari kanaka. Kuki Imana ishaka ko tumenya uwabyaye umwami/ cyangwa se umutegetsi? Bivuze ko numara kumenya uwabyaye umwami uzamenya ingeso z’umwana.
Hambere aha mperutse kubona amakuru mu kinyamakuru, umusore wabenze umugore barasezeranye mu mategeko hasigaye gusa kubana. Bitewe nuko yasuye kwa Sebukwe sebukwe adahari, igihe aziye akamubwira nabi atitaye ku mukwe uri ahongaho. Ubukwe bwahise buhagararira aho, kuko ingeso z’uwo nyirabukwe ni nazo zari ingeso z’uzamubera umugore. Abantu babonye yisubiye agahagirika ubukwe, niho bahise bamwegera bamubwira uburyo n’ubundi yari yarirahuriyeho umuriro ko n’uwo yari yarabengutswe kamere afite ari nyina neza!Yesu yavuze ko hari abana ba Satani n’abana b’Imana. Kubera ko amadini menshi abigisha ko mwese mwaremewe kuzajya mw’Ijuru, benshi bakaguma muri uwo mufururo, aha nahisemo ko ducukumbura tukamenya urubyaro cyangwa se abakomoka kuri Satani abaribo, kugirango buri wese niturangiza azamenye uruhande aherereyemo. Byose ndabibutsako Atari ibitekerezo byanjye, ahubwo ni ukuri kw’Ijambo ry’Imana namwe mubasha kwisomera ko mufite amaso abona. Ubwo muri rusange turaza kubona igihugu cyacu kizengerejwe n’urubyaro ruhe? Ubu tugiye kureba ibyo abahanga bita DNA utarabyize yihangane ashake uwo abaza icyo bivuze, ariko tugiye kureba DNA ya gishitani cyangwa se amaraso/imbuto ya gishitani mu bantu. Itangiriro 6:1-4Aha ngaha urabona ko muri iyo myaka hariho abantu banini kandi barebere. Na nyuma yahoo kandi bakomeje kubaho. Hari aho aba bantu uza gusanga babita IBIHANDA, mu rwongerea babita GIANT cyangwa se GEANT mu rufaransa. Muri Bibiliya mu cyongereza handitse ko bakomeje kubaho na nyuma.Ibihanda rero ni urubyaro rw’abana b’Imana(abamalayika) byabyaranye n’abagore b’abantu batuye kw’isi. Kubera ko byari ibintu bidasanzwe havutse abantu banini cyane kandi barebare. Tubona ko muri iyo minsi abo bantu bariho kandi bagakomeza kubaho. Abantu biga Theology banuranye iyo ubabajije uti: “ Aba bana b’Imana b’Imana babengutse abakobwa b’abantu bakaza kubyarana nabo ibihanda, ni abahe?” hari abagusubiza ngo ni urubyaro rwa Seti.Namwe muzababaze mwumve ibyo bazabasubiza. Twahereye ku gisekuruza uherueye kuri Adamu kugirangirango utaza kugira ikigusoba. Bivugwa ko uhereye ku rubyaro rwa Seti aribo batangiye kubyara abana bubaha Imana nkuko tubibona muri Bibiliya. Ubwo rero ababyawe na Kayini kuko yari yarabaye igicamuke amaze kwica Abeli akazereramw’isi, yari umunyabyaha. Muzabaze abiga n’abigisha Theology muzasanga igisubizo babahaye kitari kure yo kuvugo ko abo bana b’Imana bavugwa muri Bibiliya ari urwo rubyaro rwa Seti. Hanyuma bakakubwira ko abo bakobwa babyaranye nabo ari urubyaro rwa Kayini. Numubaza ikibazo cya kabili uti, noneho turemeranya ko umunyabyaha n’abana be ari abanyabyaha duhereye ku muvumo wakurikiranye Kayini) noneho Seti ko yari umukiranutsi kandi bigaragara ko abana be nabo bubahaga imana. Ubundi uzamubaze uti ‘ noneho umukiranutsi abyaranye n’umunyabyaha havuka IGIHANDA?
Azabura icyo agusubiza nta kabuza, n’igisubizo azaguha ntikizakunyura! Urugero rusanzwe, umuislam ubyaranye n’umukristo ntibabyara igihanda, kuko ubundi abaislam baba bifiteo amajini, ahubwo havuka umwana usanzwe nk’abandi bose. Azaba afite abadayomini muriwe ariko ari umwana udatandukanye n’abandi iyo umwitegereje. Niyo mpamvu nuhabwa igisobanuro gutyo, kizaba gishingiye ku musenyi nta rufatiro. Hari abandi bazakubwira ko abo bana b’Imana n’abakobwa b’ababantu ari iyobera ritagatifu abantu badashobora gushyikira. Ahangaha niho hari ibanga ryo kurandura neza ibyihishe n’amayobera bahora baririmba, kuko burya hari ikintu kitabasha kugenda ariko uvuze ngo mw’izina rya Yesu. Ahubwo bisaba kurimbuka uhereye mu gisekuru. None mwaba mwibaza impamvu hari abavuga ngo twebwe rwose iyi ndwara niyo mu muryango wacu niyo iduhitane twese ikaturangiza. Urugero nka Diyabete, Asima, namwe muzi izindi ndwara bita iz’uruhererekane rw’imiryango.
Bivuze ko wavutse usanga hari ibyo abasekuruza bawe babayemo by’urukururano byabaye umurongo utarangira, byakozwe na Satani ngo buhoro buhoro bazigarurire isi yose binyuze mu maraso y’abantu, mu miryango n’ibisekuruza byabo. Mbere na nyuma gato yuko Yesu avuka, abantu b’Imana bandikaga ubuhanuzi ku mpu. Nko mu gihe cya Yeremiya n’abandi. Kugeza Yesu amaze kujya mw’Ijuru abantu bakusanyije inyandiko zose basomeraga mu masinagogi z’ibyab’ahanuzi. Ubwo umwami Kositantino w’I Roma yari amaze kuba umukristu, ibyo bari barahishe byose barabizana kubera akarengane k’abantu b’Imana, bazanye ibitabo byinshi hari ibyari bihishwe bitabonekeye igihe ngo nabyo bishyirwe muri Bibiliya icyo gihe, ariko biza kuboneka nyuma. Hari ibyo bazanye bidafite aho bihuriye n’Ijamo ry’Imana kuko ubundi Ijambo ry’Imana usanga rivuga ibintu bisa ahantu hatandukanye. Bityo hari ibitaremewe bigashyirwa ku ruhande.
Nko mw’ishuri padiri yatubwiye ko hari n’igitabo cy’ibyahishuwe bya Thomas ibyo byose birahari i Roma,ariko ntibabishyimo kuko basangaga hari aho bibusanya n’ibindi cyane. Ariko hari ikindi gitabo cy’ingenzi udashobora kumva bavugaho, kandi rwose icyo gitabo ubwo buhanuzi Bibiliya ibuvugaho, niho usanga uburyo isi yaremye bisonutse neza ndetse birenze mw’Itangiriro, niho ubona uburyo abamalayika bitwaga abana b’Imana baryamanye n’abakobwa b’abantu kandi cyari ikizira, bigatuma bahita bacibwa. Nakazirikirwa mw’isi ahantu hatabonwa n’amaso ariko kuri iyi si. Nabashije kubonamo uburyo ikuzimu havuga ari kw’isi, uburyo Paradizo( aho abantu bapfuye baruhukira nkuko tubisoma mu mugani wa Nyamutunzi na Lazaro, haregeranye ariko ahkaba harimo umworera uhatandukanya, ntawava hamwe ngo ajya ahandi.)Mu kwandika Bibiliya rero ikintu bitagaho ahanini ni:
– Ese ibingibi Yesu ari kw’isi yigeze abivugaho? Urugero ubwo Yesu yageragezwaga na Satani yaramubwiye ngo : Izakoherereza abamalayika bakuramire ngo udakubita ibirenge ku ibuye. Na Yesu asubiza Satani ngo biranditswe ngo ntukagerageze Uwiteka Imana yawe. Ubwo rero aho byanditswe ni mw’isezerano rya Kera. Ubwo bagashaka aho byanditse babibona bakabyandika kuko Yesu yabishimangiye. Urundi rugero ibyakozwe n’intumwa ubwo Petero yavugaga ati ‘ibi byahanuwe n’umuhanuzi Yoweli ko mu minsi y’Imperuka abasore bazerekwa n’abakobwa bagahanura ndetse n’abakambwe bakarota’. Ubwo bakazana igitabo cya Yoweli bakareba ko koko ibyo byanditswemo.
Hari ibindi bintu bajyaga basangamo bihabanye n’Ijambo ry’Imana rwose pe. Niyo mpamvu usanga Bibiliya Ntagatifu ifite ibitabo bitari muri Bibiliya Yera, urugero nka Tobi, Abamakabe, abagaturika bo babonye babikoresha babirekeraho, si uko ari ibyo bihimbiye byahozeho, ariko impamvu babifite nuko babonye ibyanditswemo aribyo bizakomeza imyemerere y’ubugaturika. Muri ubwo buryo bwo kwegeranya ibitabo bigize Bibiliya rero, niyo mpamu hari ibyo usoma uganga hari ibiburamo. Si uko bidahari ahubwo nuko ibyo bitabo byanditswemo bitashyizwe muri Bibiliya dufite uyu munsi. Kubera impamvu izi n’izi.Yuda 1:14. Henoki uwa Karindwi kuri Adamu yahanuye ibyabo ati “Dore Uwiteka yazanye n’inzovu nyinshi z’abera be,15. kugira ngo agirire bose ibihura n’amateka baciriweho, no kwemeza abatubaha Imana bose ukuri kw’Imirimo yose yo kutubaha Imana bakoze batubaha Imana,n’amagambo yose akomeye abanyabyaha batubaha Imana bayitutse”.Uyu Henoki aravuga Henoki, biravugwa ubuhanuzi bwe, kandi Yuda yanditse ko ari uwa karindwi uvuye kuri Adamu. Reka rero tubanze turebe ko, koko uhereye kuri Adamu Henoki ari uwa karindwi.Itangiriro 5:1-11.Ubaze neza usanga ari byo rwose. Ikibazo wibaza ubwo buhanuzi bwa Henoki buri hehe? Ushobora gusanga ibitabo Bibiliya ivuga ariko tutagira. Aha niho ibanga ry’urubyaro ruri kw’isi dutuyeho rishingiye.
Byashoboka ko iki Gitabo banze kugishyira ahagaragara kuko aricyo kigaragaza neza Satani n’imikorere yose! Bityo kikaba cyari kubangamira inyungu zabo mw’isi. Uko ubutegetsi cyangwa aashyirahamwe yahimbwe na Shitani, uburyo ibintu byambarwa ku mubili bita imirimbo bikundwa n’abagore cyane byose byakozwe na Shitani. Nyamara ababwirizabutumwa baba mu nsengero sinakwemeza 100% ngo mvuge ko batazi iki gitabo niba amashuri ya Theology atakivugaho akakibahisha byari byiza byo ko afunga imiryango bagataha, kuko ni ukubikira umwanzi Satani ibanga. Ibi bitabo batashyize muri Bibiliya babyise apocrypha cyangwa se Deuterocanon. Abakristo bamwe barabyemera abandi ntibabyemere. Niyo mpamvu ivugabutuwa rifit ibibazo muri iyi si kubera ukuri kuzuye kutazwi, keretse gusa ababihishurirwa n’Umwuka Wera, Yesu yavuze ko ariwe uzatwigisha ukuri kose,kuko yari azi neza ko hari ibizahishwa! Ariko rero, nta gihys munsi y’izuba. Umubwiriza 1:9. Iyo tuba tuzi ibyo byose dusobanukiwe abantu tubana nabo, hari benshi tutakiriwe turirira ngo banze kumva ubutumwa bwiza. Amashitani nubwo wayabwiriza ute, ntacyo byafata. Mu gice gikurikira turaza kureba uko ako kandare kagwiriye mu bantu batuye iyi isi, bikab bitacyoroshye kumenya umuntu muzima n’amashitani. Birayaza…………..


text:
KU WA 3 W’ICYA 28 GISANZWE, A, 14/10/2020
Amasomo : Ga 5, 18-25 ; Zab 1, 1-2, 3-4a, 4b-6 ; Lk 11, 42-46
Duharanire ubutabera n’urukundo
Kugaragara neza ni imvugo tumenyereye: ntukore ibi, ntuvuge ibi, ntiwambare ibi, ntugendane n’uyu cyangwa uriya, ujyeyo kuko utagiyeyo byagaragara nabi…
Uko kurwana no kugira ngo ibintu bitagaragara nabi hari ubwo bituma muntu abaho areremba gusa kuko ibyo avuga cyangwa akora biba bitajyanye n’icyo yemera mu by’ukuri. Iyi myitarire iba igamije kugira icyo uhisha muri wowe kugira ngo wirengere, urengere ishema ryawe cyangwa ry’umuryango wawe. Ibi ntaho bitaniye no gupfa uhagaze. Ni byo Yezu yifuza ko duhindura tukareka kubaho twishushanya nk’uko tumenyereye iyo mvugo muri iki gihe.
Amagambo yose wavuga, Ibyo wakora byose, ibyo watanga byose wirengagije urukundo n’ubutabera ahubwo ugamije kwigaragaza inyuma nyamara wuzuye ubugome ku mutima ntibitanga ubuzima kandi nawe ntibigusigira ibyishimo. Tumenyereye imvugo z’abantu bishimira ko babeshye bigacamo: Namushushanyije aremera! Ushushanya abandi kuko nawe wishushanya. Ni nko kubaho utariho rero. Ni yo mpamvu Yezu Kristu mu ivanjili y’uyu munsi akoresha ikigereranyo gikomeye: imva zitagira ikiziranga, abantu bakazinyura hejuru batabizi! Ni kangahe abantu batungurwa n’uwo bari bizeye nyuma akabahemukira kuko akarimi uwo muntu yakoresheje akwigisha wenda agusaba kumuguriza amafaranga, agusaba ko mubana, agusaba ko mukorana umushinga uyu n’uyu kari akarimi gasize amavuta gusa ariko katavuga iby’ukuri bivuye ku mutima? Ni ho abahemukiwe bahera bibaza uwakwizerwa muri iki gihe kuko basigiwe igisare n’uwo bibwiraga ko yakubahiriza ibyo yabasezeranyije ariko bagaheba.
Iyo Yezu Kristu atonganya abafite imyitwarire ya gifarizayi aba anagira ngo arebe ko bakwemera kuva muri ubwo « bupfu » bwabo, bakemera gufungura «imva» zabo bakaba abo bari bo nyakuri. Naho ubundi bitagenze bityo hari benshi uzabana na bo bakajya bakubwira mu buryo bubabaje bati : « Sinari nzi ko nawe wakora ibyo, sinari nzi ko nawe wavuga ibyo, sinari nzi ko nawe wampemukira.. » kuko wakomeje kujya wishushanya. Uko kwishushanya kandi ntikugarukira gusa ku mibanire y’abantu hagati yabo. Ababikora bagera n’aho bishushanya imbere y’Imana birengagije ko izi byose. Abafarizayi ngo batangaga icya cumi cy’imbwija n’isogi n’icy’izindi mboga zose ariko bakirengagiza ubutabera n’urukundo rw’Imana! Mu by’ukuri, kuba nyamwigendaho bya muntu bituma yirengagiza umubeshejeho akigira umushoborabyose, agahera muri ya mvugo igira iti : « Ibi byose narabivunikiye» akibagirwa uwamushoboje kubigeraho. Imbwija n’isogi n’izindi mboga Yezu aheraho agaya abafarizayi ko bazibeshyeshya Imana, ubundi ni imboga zimezaga (usibye ubu hagenda havuka ibibazo by’ubutaka bijyanye n’imiturire). Itegeko ubundi ryasabaga gutura ku byo waruhiye nk’ikimenyetso cyo gushimira Imana ibitanga. Ibyo byatumaga imirimo y’ingoro ikomeza gukorwa neza nk’uko tubisoma mu gitabo cy’umuhanuzi Nehemiya: “Nongera kumenya ko imigabane igenewe abalevi itatanzwe, maze bituma abalevi n’abaririmbyi bata imirimo yabo, buri wese yisubirira mu isambu ye. Nuko ntonganya cyane abatware, ndababwira nti ‘Ni iki cyatumye mwemera ko Ingoro y’Imana isigara aho yonyine?’ Nkoranya abalevi n’abaririmbyi, maze mbasubiza ku mirimo yabo; na Yuda yose izana ingano, hamwe na divayi nshya n’amavuta y’imizeti, maze bishyirwa mu byumba by’ububiko. Hanyuma ibyo byumba by’ububiko mbishinga Sheremiya umuherezabitambo, Sadoki umwanditsi, na Pedaya, umwe mu balevi, hamwe na Hanani mwene Zakuri, mwene Mataniya; kuko bose bari bazwiho kuba inyangamugayo. Bari bashinzwe kugabanya ayo maturo, mu bavandimwe babo” (Nehemiya 13,10-13).
Icyadufasha rero kongera kugira ubuzima tugasohoka muri izo « mva » ni uko twaba abanyakuri kandi tukarangwa n’urukundo. Ni bwo tuzaba tumeze nk’igiti cyatewe iruhande rw’umugezi tukera imbuto nziza nyinshi. Ni bwo tuzaba twemereye Uhoraho ko adusohora muri cya gikonoshwa gituma tutagaragara uko turi : “Ngiye gukingura imva zanyu nzabavanemo, mwebwe muryango wanjye, maze nzabagarure ku butaka bwa Israheli. Muzamenya ko ndi Uhoraho, mwebwe muryango wanjye, ubwo nzaba nakinguye imva zanyu nkazibavanamo. Nzabashyiramo umwuka wanjye mubeho, kandi mbatuze ku butaka bwanyu; bityo muzamenye ko ari jye Uhoraho wabivuze kandi nkabikora. Uwo ni Uhoraho ubivuze“.
Imana iduhe umugisha.
Padiri KANAYOGE Bernard


text:
Tariki ya 10 Mata 1994 wabonaga hari impinduka. Ishyirwaho rya Guverinoma y’Abatabazi ryatumye twumva ko wenda igihugu kigize ubuyobozi ko nta waza kuduhohotera. Ntabwo twongeye kurara mu gasozi.
Kuri uwo munsi nibwo hishwe umututsi wa mbere muri cellule ya Gafumba, yitwaga Andereya bakundaga kwita Kinyuka. Imana imuhe iruhuko ridashira. Twumvise ko abantu bagiye kumwambura inka ye aranga baramwica nayo barayitwara barayirya.
Nk’uko nabyanditse muri poste iheruka, abatutsi benshi ba cellule Kunini bari bahuye n’abandi baturutse hirya no hino muri secteur Mushubati bihindira ku gasozi ka Kigarama, hari cellule Nyakabande. Bari bafite ubwoba bwinshi ariko barundanyije amabuye menshi aho bari bari.
Hari urugo rw’umututsi rumwe muri Mushubati abarutuye batigeze bava iwabo ngo basange abandi. Ni kwa Muhindi Visenti wari juge mu rukiko rwa Kanto ya Rubengera. Imana imuhe iruhuko ridashira. Uyu mugabo yari yararongoye Masenge witwaga Tereza. Tereza yitabye Imana asiga abana batatu abahungu babiri, n’umukobwa umwe. Masenge yari yarapfuye kera bituma Muhindi ashaka undi mugore. Uyu we ariko yari umututsikazi. Yaje gushaka azanye abana babiri umuhungu n’umukobwa twari mu kigero kimwe. By’umwihariko uyu mugore yari yariganye na Mama muri Tronc commun. 94 bombi bari abarimukazi i Mushubati, bari inshuti kandi imiryango yacu yarasuranaga.
Mu gihe abandi batutsi bagiraga ubwoba bakihindira mu Kigarama, Muhindi we yashatse abasore b’abahutu bo kumurinda akazabahemba.
Tugarutse i Gafumba, uretse Andereya wari umaze kwicwa, n’abari bagiye mu Kigarama, abandi batutsi bari bihishe mu baturanyi babo b’abahutu.
Kugeza uwo munsi nta mututsi wari yaza kwihisha iwacu.
Dukomeze twibuke.
Biracyaza…


text:
Minisitiri w’Ingabo, Jenerali Majoro Murasira Albert yasabye urubyiruko rugizwe n’abanyeshuri biga mu Rwanda no mu mahanga kurushaho gusigasira ubumwe n’ubwiyunge Igihugu cyimirije imbere, kandi bakarushaho gutekereza icyateza imbere u Rwanda.
Ibi yabivugiye i Gabiro mu Kigo cy’imyitozo cya Gisirikare, mu Karere ka Gatsibo, ubwo yatangizaga ku mugaragaro icyiciro cya 12 cy’Itorero Indangamirwa rigizwe n’abanyeshuri biga mu Rwanda no mu mahanga.
Jenerali Majoro Murasira watangije iri torero ku mugaragaro, yavuze ko urubyiruko rukwiye guhora rutekereza aho u Rwanda rwavuye n’aho rugeze, ibyo bikaruha imbaraga zo kurushaho guharanira icyaruteza imbere.
Yavuze ko izi ntore z’Indangamirwa zitezweho umusanzu ukomeye mu gusigarira u
Uretse amasomo ajyanye n’amateka ndetse n’ay’uburere mboneragihugu bijyana n’indangagaciro z’umuco nyarwanda, abitabiriye iri torero bazahabwa n’ubumenyi bwihariye bujyanye n’ibya gisirikare aho buzaba buri ku ijanisha rya 65%.
Intore z’indangamirwa 620 ni zo zimaze kugera I Gabiro, bikaba byotezwe ko abazatozwa muri rusange bazaba bangana na 700. Biteganyijwe ko iri torero ryatangijwe ku mugaragaro kuri uyu wa Kabiri rizasozwa ku itariki 7 Kanama uyu mwaka.